Fasa Heian (794-1185 Masihi): Kelahiran Kekayaan Kebudayaan Bangsa Jepun

Dalam sejarah Jepun itu sendiri, sebelum fasa Heian melanda peradaban mereka, Jepun banyak meminjam dan mengadaptasikan kebudayaan China terutama dari Dinasti Tang dalam peradaban mereka. Namun, bermula pada fasa Heian, Jepun mula mengembangkan kebudayaan mereka yang merangkumi dari kesusateraan sehingga ke lukisan, sekaligus membentuk kebudayaan Jepun sendiri yang mula membebaskan diri mereka daripada pengaruh China.

Tentunya, bila kita bercakap mengenai sejarah Heian ini, fokus kita pada golongan-golongan teratas pada hierakri bangsa Jepun itu sendiri. Tetapi bila difikirkan kembali, memang sejarah purba, pertengahan dan pra-moden banyak bercakap mengenai golongan meski mereka hanya peratus kecil dalam masyarakat. Sebab musababnya ialah kerana sejarah memang dicatatkan oleh golongan ini berbanding golongan awam dan rakyat biasa. Kita mengetahui banyak mengenai fasa Heian dalam sejarah Jepun ini adalah pada novel pertama Jepun dalam sejarah iaitu The Tale Of the Genji yang ditulis oleh seorang wanita bernama Murasaki Shibiku.

Adapun, sebelum kedatangan China, Jepun sangat-sangat berterima kasih kepada China dalam soal pengaruh kebudayaan mereka. Ia bermula apabila utusan-utusan dari Jepun mula sampai ke Dinasti Tang lalu mendapati bahawa di China terdapat peradaban yang lebih maju daripada peradaban di negara mereka. Lantas bermula pada fasa ini, Jepun mula menerapkan “dasar pandang ke Dinasti Tang” dalam peradaban mereka.

Sebagai contoh, dalam pembinaan kota Heijō-kyō yang jelas meniru pelan kota Chang An di China, di mana ia dibina dalam bentuk segi empat tepat dengan jalan-jalan dalam kota terbentang ke arah Utara-Selatan dan Timur-Barat. Falsafah seperti istana pemerintah dibina di utara kota juga adalah untuk menepati falsafah China di mana ketika itu, di mana seolah-olah maharaja memandang ke selatan dan menjaga rakyatnya dari Utara.

Selain itu, undang-undang yang digunakan oleh Dinasti Tang turut diambil oleh bangsa Jepun. Dasar feudalism yang diamalkan oleh Tang juga diimplementasikan dalam pentadbiran Jepun. Sebagai contoh tentang hak pemilikan tanah dan pembahagian tanah. Adapun, Jepun kemudian pada satu fasa, mula memalingkan wajah mereka daripada Dinasti Tang atas faktor tertentu seperti betapa ketika itu, Dinasti Tang sedang melemah.

Fasa isolasi Jepun ini bukanlah bermaksud bahawa mereka memang tidak menjadikan China sebagai contoh. Tetap ada pengaruh China pada peradaban mereka. Bezanya ialah bagaimana mereka mengadaptasikannya, lalu memberikan nafas tempatan. Sebagai contoh, pada tulisan kana yang Jepun pinjam daripada China untuk menulis bahasa mereka. Sudah tentu, kali ini ia disesuaikan dengan sebutan tempatan. Kalau tidak, tidak akan lahirnya novel pertama Jepun bukan?

Fasa Heian ini pula dinamakan pada nama sebuah kota pemerintahan Jepun ketika itu iaitu Heiankyo yang pada zaman kemuncaknya, mempunyai populasi mencecah 100, 000 orang, mengatasi mana-mana kota-kota di Eropah pada ketika itu. Namun, kebanyakan info tentang kota-kota pada zaman ini tidak terlalu diketahui kerana semuanya sudah musnah pada masa kini sama ada gempa bumi, api, perang dan diruntuhkan untuk menaikkan binaan yang baru.

Fasa Heian juga mempunyai sistem kasta mereka yang tersendiri di mana setiap orang dibahagikan setiap tingkat dan pangkat kehidupan mereka berdasarkan kelahiran mereka. Ketika itu, terdapat 30 pangkat yang wujud pada zaman Heian dengan 4 tertinggi merangkumi yang tertinggi untuk raja-raja dan puteranya, manakala 3 teratas dikenali sebagai Kugyo yang menerima pelbagai keistimewaan seperti jawatan tertinggi dalam kerajaan, hak untuk mengutip cukai pada tanah-tanah sawah, hak menghantar anak-anak mereka ke universiti, kelayakan memakai pakaian ritual kebudayaan yang cantik-cantik bahkan kalau berbuat kesalahan, hukuman yang lebih ringan dikenakan ke atas mereka.

Bahkan, sistem kasta yang wujud di Jepun ini sangat-sangat terperinci sehinggakan soal sekecil memiliki kipas tangan untuk setiap pangkat juga sudah ditentukan dengan tiga pangkat tertinggi membolehkan mereka memiliki 25 jenis kipas tangan. Dan apabila kita bercakap mengenai fasa Heian, ia adalah tentang 3 atau 4 pangkat tertinggi dalam rakyat Jepun yang sebenarnya hanya mewakili 1 peratus sahaja daripada kehidupan sebenar orang Jepun pada waktu itu! Golongan 1 peratus ini pula saling berkait antara satu sama lain, dan sampaikan mereka tidak mengendahkan atau malas nak ambil tahu tentang kelompok yang berada di luar kelompok mereka.

Fakta menarik mengenai fasa Heian ini ialah pada abad ke-10 Masihi, kebanyakan tanggungjawab kerajaan dan tugas-tugasnya dijalankan pada waktu malam, dan semuanya melibatkan ritual dan upacara-upacara kerajaan. Ekonomi pula tidak berapa berkembang di Jepun dek kerana amalan kerajaan yang tidak berapa efisyen. Namun, walaupun demikian, para bangsawan tetap menerima manfaat daripada kutipan-kutipan pertanian dan boleh mewarisi hak ke atas pendapatan pertanian itu kepada ank mereka. Walaupun mereka tidak memiliki tanah seperti di Eropah, kutipan seperti cukai dari hasil tanaman tetap dapat ke mereka.

Bahkan mereka turut memiliki estet yang bebas daripada cukai yang dipanggil sebagai manor. Lebih mengejutkan, pemilikan manor ini tidak tertakluk kepada kaum lelaki sahaja, malah kaum perempuan. Ini tidak dihairankan kerana betapa peranan kaum perempuan kelas atasan juga memainkan peranan yang sangat besar dalam mekarnya kebudayaan Jepun ketika fasa Heian.

Perempuan pada zaman itu, sudah tentu dari kelas tertinggi, selain terlibat dalam penulisan puisi, kesusateraan Jepun sehingga menghasilkan novel pertama Jepun, mereka juga melibatkan diri dengan amalan mencantikkan diri mereka, kadangkala menjadi terlalu obses. Sudah tentu, definisi kecantikan pada zaman itu berbeza dengan kita hari ini. Ia melibatkan memakai pakaian yang tebal dan berat, memutihkan muka dengan solekan serta menghitamkan gigi mereka, dan tidak ketinggalan menyimpan rambut sehingga panjang sehingga terjuntai ke kaki.

Bahkan, kaum wanita juga dilindungi dengan sangat baik pada zaman Heian. Terdapat undang-undang yang menyentuh bahawa seorang suami dilarang untuk memukul isterinya. Kaum wanita pada zaman Heian untuk golongan tertinggi juga menerima pendidikan, dan walaupun ia terhad kepada perkara untuk menarik perhatian lelaki seperti puisi, kaligrafi, tarian, dan kesusateraan. Subjek seperti sejarah, falsafah dan undang-undang masih lagi terhad kepada kaum lelaki. Yang menariknya, apa yang kita baca mengenai zaman Heian ini adalah dari sudut pandang para wanita yang bercerita melalui puisi-puisi dan novel mereka tentang dunia patriaki di Jepun.

Walaupun zaman ini penuh dengan korupsi dan ketidakefisyen pentadbiran kerajaan Jepun, ia turut menyumbang kepada kekayaan dan masa kepada golongan bangsawan untuk mereka menumpukan sepenuh perhatian pada soal-soal seperti kebudayaan. Agama Buddha juga memainkan peranan dalam perkembangan kebudayaan Jepun pada waktu itu terutama pada prinsip dan falsafah mengenai kecantikan harus diraih kerana betapa mereka tidak kekal.

Fasa Heian juga merangkumi kehidupan para bangsawan yang banyak dipenuhi dengan bermain permainan seperti permaianan papan, catur, atau terlibat dalam pertandingan antara satu sama lain seperti berpuisi dan memanah. Selepas menghabiskan permainan atau puas bertanding antara satu sama lain, mereka akan dihidangkan dengan jamuan yang akan diiringi oleh para penari istana. Penari yang menang dan mempersembahkan tarian terbaik, akan diberi hadiah manakala yang kalah dipaksa minum arak yang dipanggil sebagai tanda kekalahan mereka.

Bentuk kehidupan yang diceritakan pada zaman itulah membuatkan fasa Heian menerima ledakan kebudayaan yang sangat besar dalam masyarakat Jepun, bahkan ia akan terus menjadi tiang kepada perkembangan budaya Jepun di masa hadapan. Selain daripada novel pertama yang bertajuk The Tale Of the Genji yang ditulis oleh seorang wanita bernama Murasaki Shibiku, kesusasteraan Jepun pada waktu ini turut mengenali karya-karya sastera yang ditulis oleh para wanita sezaman dengannya sebagai contoh, The Pillow Book yang ditulis oleh Sei Shonagon, kompilasi diari melibatkan para gundik dan dayang di istana.

Selain kesusasteraan, Jepun juga melihat terhasilnya kain-kain dan pakaian yang cantik yang diperbuat daripada sutera dan segala bahan yang diambil dari China. Untuk seni visual pula, tentunya kelahiran lukisan, kaligrafi bahkan pada zaman itu, setiap reputasi bangsawan dan kelas pemerintah ini adalah ditentukan dengan kemahiran mereka menghasilkan puisi, muzik, tarian dan memahirkan diri bermain permainan papan seperti go dan juga memanah.

Agama Buddha sekali lagi menjadi pemain peranan penting dalam perkembangan kebudayaan baru dan unik di Jepun bermula dengan fasa Heian ini. Para pelukis dan pemahat mula menggunakan pengaruh Buddhism mencipta seni mereka yang biasanya melibatkan loceng gangsa, patung batu yang membentuk figura dan imej Buddha, cermin gangsa yang semuanya membantu membentuk imej Jepun yang baru.

Pada zaman ini juga, terbentuknya lukisan Jepun dengan imej kebudayaan Jepun sendiri yang mula lari daripada lukisan China. Lukisan Jepun ini dikenali sebagai Yamato-e, dibangunkan dengan menggunakan warna yang lebih ceras, lepas terperincian pada elemen dekoratif, dan menggunakan lebih garisan sudut dalam lukisan mereka.

Bahkan, kelas Samurai yang merupakan identiti unik Jepun juga adalah berpunca pada fasa peralihan ke zaman Heian, apabila Jepun mula berpaling dari China. Pada zaman sebelum fasa Heian, Jepun meniru konsep China dengan menggunakan konsep kerahan untuk melindungi posisi dan pangkat mereka. Apabila mereka mula berpaling daripada China, dan apabila orang Emishi memberontak pada pemerintah, maka pemerintah Jepun ketika itu, yakni Maharaja Kammu menghapuskan sistem kerahan daripada China.

Jepun mula menghadapkan fokusnya pada anak-anak bangsawan untuk menyediakannya kuda dan tentera untuk perangnya. Orang Jepun mendapati kuda lebih efisyen untuk menghadapi taktik gerilla orang Emishu ini. Ini secara tidak langsung merupakan permulaan kepada naiknya kelas Samurai pada fasa peralihan ke zaman Heian.  Hanya pada sekitar 1050 Masihi, kelas Samurai mula naik hasil daripada pertukaran fokus Jepun daripada kerahan tentera dan kelas-kelas elit Jepun menyediakan tentera berkuda untuk mempertahankan maharaja.

Sebenarnya perbahasan pada sumbangan besar fasa Heian ini kepada perkembangan kebudayaan Jepun ini adalah sangat besar, dan tidak mungkin mampu dimuatkan dalam sebuah artikel ringkas. Artikel ini masih tidak menyentuh mengenai bagaimana puak Fujiwara menguasai istana dan menghadkan kuasa maharaja, atau kemudian puak ini digulingkan oleh Maharaja Go-Shanjo, atau ketika Maharaja Shirakawa menjadi maharaja Jepun pertama dalam sejarah menjadi sami Buddha, sekaligus menerbitkan fasa insei (fasa terkurung) bagi maharaja. Fasa insei ini hanya ditamatkan oleh puak Minamoto sebelum puak Minamoto memenangi  Perang Genpei mengalahkan puak Taira dengan bantuan puak Hojo sekaligus menamatkan Fasa Heian dan lahirnya Keshogunan Jepun yang pertama iaitu Keshogunan Kamakura yang diasaskan oleh puak Minamoto.

InsyaALLAH, di masa hadapan, mungkin kita akan membahaskan lebih besar topik-topik dalam sejarah Jepun yang tentunya, tidak akan pernah berhenti memberikan rasa kagum pada para peminat sejarah seperti kita.

Rujukan:

World History: Japan in the Heian Period. (2015) Crash Course.

Cartwright, M. (2017). Heian Period. Ancient History Encyclopedia.

Seagal, Ethan (2010) Heian Japan: An Introductory Essay. Michigan State University


Tanah Kubur Yang Menanam Sayur

Kalau fikir balik, apa sebenarnya fungsi tanah perkµbµran selain daripada tempat persemadian? Tiada fungsi pun. Tanah perkµbµran tidak boleh dibuat penyumbang pada ekonomi, melainkan jika ada unsur sejarah yang mendalam

Tanpa dorongan ekonomi sekalipun, tanah perkµbµran tetap mempunyai nilai yang sangat tinggi dalam kalangan masyarakat. Kerana di sebalik timbunan tanah, ada ibu bapa, abang adik atau anak cucu yang dirindui.

Kerana kenangan inilah orang sanggup mengeluarkan belanja untuk penjagaan kµbµr. Malaysia menganjurkan program khairat kemat.ian untuk memudahkan urusan pengebµmian. Manakala purata kos pengebµmian kalau di Beijing misalnya berada dalam lingkungan AS$3,500 hingga AS$12,877 (Hui, 2015).

Kos ini merupakan bukti: sebanyak mana orang sanggup bayar, sebagai tanda penghormatan terakhir kepada insan disayangi.

Cuba cadangkan projek perniagaan di tempat pengebµmian – tentu sekali orang naik minyak. Silap-silap boleh berdemonstrasi siap. Tetapi ada sebuah negara yang membawa pemikiran berlainan.

Heritage Gardens terletak di Surrey, British Columbia yang kaya dengan budaya indah dan infrastruktur tersusun Kanada.

Pokok-pokok di sekitar kawasan ini mungkin sudah mencecah ratusan tahun. Tanahnya juga serba kehijauan dengan jagung, kangkung, kubis brussel, labu dan pucuk ubi.

Sayur-sayuran ini menumpang manfaat pendebungaan (pollination), kerana Heritage Gardens turut menjalankan perniagaan madu lebah. Tetapi pada masa yang sama, Heritage Gardens juga menjalankan perkhidmatan pengebµmian.

Pelik. Kebun sayur. Ladang lebah. Kµbµr. Kombinasi yang lain dari lain – tetapi sebenarnya pengusaha Heritage Gardens ada niat yang murni. Mereka hanya mahu membetulkan persepsi buruk yang diterima selama ini.

Kerap orang berprasangka – bahawa Heritage Gardens hanya membuat untung daripada air mata dan duka lara. Jadi mereka membuat sesuatu yang boleh membendung aura negatif sebegini. Selalu orang kembali untuk berziarah. Mereka mahu orang kembali untuk sesuatu yang positif.

Trend Membuat Kµbµr Untuk Orang Yang Hidup

Heritage Gardens sebenarnya mengikut trend juga. Sekalipun berani berubah, ia bukan tempat perkµbµran pertama yang memperkenal aura positif sebegini. Lynchburg di negeri Virginia, Amerika Syarikat, sangat terkenal dengan Piedmont Beekeepers Association yang menjual balang “D.ied and Gone To Heaven”.

Balang ini mengandungi madu lebah, dihasilkan di sebuah tapak perkµbµran. Kejiranan di Berlin pula membuat sebuah “taman komuniti” yang diberikan nama Prinzessinnengarten (Taman Puteri) mungkin sempena nama jalan iaitu Prinzenstrasse. Di sini mereka menjual herba dan sayur segar-bugar, yang dihasilkan di tanah perkµbµran.

Konsep ini mungkin dianggap baru…. tetapi sudah dilaksanakan segelintir perusahaan perkµbµran. Sambil menjaga sentimen umum, mereka masih mampu menjana pendapatan untuk diri dan komuniti.

Tidak pelik juga, jika ada pelanggan dalam kalangan warga emas membuat keputusan: “aku nak ditanam kat sini nanti.”

Kalau di Heritage Gardens, ada banyak masalah asalnya. Tanah ini sudah mengagihkan liang untuk “dilahadkan”.

Tempahan liang pun kadangkala sudah dibuat 20-30 tahun lalu. Jika bergantung pada pengebµmian semata-mata, mestilah susut sikit potensi menjana pendapatan.

Memandangkan sebahagian daripada Heritage Gardens penuh dengan bunga berwarna-warni, pihak pengurusan pun terfikir: kenapa aku tak letak sarang lebah saja kat sini?

Mereka menumpahkan bakti pada tanah, yang akhirnya membuahkan hasil lumayan.

Bukan setakat orang ramai saja yang bertandang. Helang dan rusa juga membuat Heritage Gardens sebagai tempat persinggahan. Masyarakat sekeliling turut mendapat manfaat. Setiap keluarga boleh melanggan pakej-pakej tertentu.

Dalam pakej ini, mereka mungkin mendapat madu… tetapi bukan dalam balang. Mereka sebenarnya membayar untuk Heritage Gardens jaga sebuah sarang lebah. Pengeluaran madu pula dikongsi antara keluarga, pengusaha dan komuniti secara percuma (kerana undang-undang tempatan tidak membenarkan Heritage Gardens jual).

Sesiapa yang mengunjung turut mendapat sayur-sayuran dengan percuma. Pengunjung pun terima sahaja, mungkin memberi derma dengan ikhlas pada masa yang sama. Jika ada benih berlebihan,

Heritage Gardens akan menderma terus kepada pihak berkuasa tempatan untuk memajukan industri pertanian Surrey.

Dengan menyediakan kod QR pada setiap bungkusan, pembeli benih mendapat maklumat tunjuk ajar daripada Heritage Gardens tentang cara untuk menanam (Kiniry, 2021).

RUJUKAN:

Hui, Z. (2015, Mac 25). Average (ditapiskan) costs for urban Beijingers $12,877: report. Global Times.

Kiniry, L. (2021, April 19). Why a Vancouver (ditapiskan) is planting squash, kale and corn. Atlas Obscura.


Nasab Bugis & Sanad Ulama : Haul DYMM Sultan Alauddin Sulaiman Shah

Mafhum dari Hadis Rasulullah, dua perkara yang harus dicari serta dijaga oleh sekalian Mukmin adalah Sanad dan Nasab. Itulah tema bagi Majlis Haul al-Marhum Sultan Alauddin Sulaiman Shah & Ijazah Sanad Adikarya Baginda, Kitab Pohon Agama yang dihadiri oleh kaum Kerabat DiRaja Kesultanan Selangor yang berlangsung pada 24 Ogos 2019 di Masjid Raja Haji Fisabilillah, Cyberjaya. Perjalanan majlis ini ada terakam dalam pautan https://instagram.com/khairiasyraf_17

Dari segi Nasab, segalanya bermula dengan
Deang 5 Bersaudara iaitu bangsawan Bugis yang berlayar ke Semenanjung Tanah
Melayu pada era Kesultanan Johor-Riau. Salah seorang dari mereka ialah Daeng
Celak yang ditabal menjadi Yamtuan Muda Johor-Riau II. Daeng Celak mempunyai
dua anak yang masyhur. Pertama Raja Lumu dan kedua Raja Haji Fisabilillah.

Raja Haji Fisabilillah an-Naqshabandi
inilah yang digelar Marhum Teluk Ketapang kerana syahid ketika berjihad
menentang penjajah Belanda. Ketika syahid, di sebelah tangannya memegang Badik
dan sebelah lagi memegang Kitab Dalail Khairat. Beliau memiliki anak yang
bernama Raja Haji Ahmad. Raja Haji Ahmad pula memiliki anak yang bernama Raja
Ali Haji iaitu penulis Tuhfat an-Nafis. Raja Ali Haji ini seorang ulama,
pujangga sastera dan sejarawan. Banyak sejarah mengenai Bugis ditulis olehnya.

Raja Lumu pula ditabalkan sebagai Sultan
Selangor yang pertama dengan gelaran Sultan Salahuddin Shah. Baginda memiliki
putera bernama Sultan Ibrahim Shah. Sultan Ibrahim Shah memiliki putera bernama
Raja Abdullah. Raja Abdullah ialah ayahanda kepada Sultan Abdul Samad. Sultan
Abdul Samad memiliki putera bernama Raja Muda Musa. Raja Muda Musa inilah
ayahanda kepada Sultan Alauddin Sulaiman Shah iaitu Sultan Selangor ke-5 yang
juga merupakan seorang ulama.

Paduka Sri Sultan Alauddin Sulaiman Shah
sangat terkenal sebagai seorang pemerintah yang amat kasih terhadap sekalian
rakyat jelata tetapi sangat tegas dalam hal ehwal keagamaan. Baginda berprinsip
bahawa hanya dengan ilmu dan amal Islami sahaja membolehkan umat Melayu
mencapai perpaduan dan kemajuan insani. Baginda memperkasakan sekolah-sekolah
agama dengan subjek ilmu Tauhid, Ibadah dan Tasawwuf.

Baginda sendiri menjemput Tengku Mahmud
Zuhdi al-Fathani iaitu anak murid Syeikh Ahmad al-Fathani yang kedua-dua mereka
merupakan guru di Masjidil Haram untuk ditabalkan menjadi Syeikhul Islam Setia
DiRaja Selangor. Baginda juga mewakafkan sebidang tanah kepada salah seorang
dari tujuh waliyullah Tanah Melayu iaitu Syeikh Muhammad Nur al-Khalidi
al-Minankabawi bagi mengembangkan ilmu-ilmu kesufian di Selangor.

Baginda juga tegar mempertahankan syariat
Islam di mana baginda memperkasakan Mahkamah Syariah dengan meletakkan garis
jelas bidang kuasa Mahkamah Syariah dan Mahkamah Sivil. Bahkan baginda
merupakan tokoh yang terkehadapan dalam pemakmuran masjid-masjid di Selangor.
Antara Masjid yang baginda terlibat secara langsung dalam pembinaannya adalah
Masjid Diraja Sultan Sulaiman, Klang. Penentuan kiblat masjid itu dibuat
berdasarkan ilmu falak dengan kaedah istiwa adzham yang menggunakan tongkat
baginda Sultan sebagai pengukur.

Istiadat ini turut dihadiri Raja Muda
Tengku Musa’eddin, Syeikhul Islam Selangor Tengku Mahmud Zuhdi al-Fathani,
ulama dan pakar ilmu falak, Kiyai Haji Muhammad Ali Qaribun Sijangkang, Dato’
Kaya Abdul Hamid Dato’ Kaya Baduk, Pawang DiRaja Haji Syawal Haji Jamal, Qadhi
Besar Selangor, Raja Haji Othman serta beberapa Kerabat DiRaja, pembesar istana
dan penghulu. Sehingga kini, semakan arah kiblat tersebut adalah tepat setelah
diuji dengan peralatan moden.

Baginda sendiri sering menyampaikan khutbah
Solat Jumaat, Aidilfitri dan Aidiladha di masjid-masjid sekitar negeri
Selangor. Ini melambangkan baginda merupakan seorang Sultan merangkap Ketua
Agama Islam yang berwibawa lagi berdaulat. Bahkan, puncak bukti kealiman Paduka
Sultan adalah baginda telah mengarang kitab-kitab agama yang diakui oleh para
alim ulama sendiri.

Antara adikarya baginda adalah Kitab Pohon
Agama yang siap dikarang pada tahun 1919. Ianya merupakan kitab akidah Ahlus
Sunnah Wal Jamaah Asyairah-Maturidiah dengan menghuraikan ilmu Sifat 20. Kitab
ini merupakan khulasah kepada Kitab Umm al-Barahin karya Imam Muhammad bin
Yusuf al-Sanusi al-Maliki al-Hassani al-Tilimsani. Baginda berimpian dan
berwasiat agar pengajian kitab ini disebarkan untuk dipelajari oleh waris
kerabat baginda serta seluruh rakyat jelata negeri Selangor Darul Ehsan.

Dari segi Sanad, pemegang sanad tertinggi
kitab tersebut buat masa kini ialah anakanda baginda sendiri iaitu YAM Tengku
Mahmud Shah al-Haj. Cucunda baginda iaitu YDM Orang Kaya Maha Bijaya Sepang
Tengku Dato’ Prof Dr Jamaluddin sering menganjurkan daurah pengajian kitab ini.
Kitab ini disusun semula dengan nama Kitab al-Aqidah as-Sulaymaniyyah dan
disyarahkan oleh cicit baginda sendiri iaitu YM Syeikh Raja Ahmad Mukhlis
asy-Syadzuli al-Azhari.

Kitab ini boleh didapati dari penerbit
Akademi Jawi Malaysia dan pengedar Pelita Dhihin. Bagi merealisasikan impian
paduka Sultan, kini, cicit baginda iaitu YM Syeikh Raja Ahmad Mukhlis
asy-Syadzuli al-Azhari diamanahkan untuk mengajarkan kitab ini di sekitar
Selangor dan Wilayah Persekutuan dengan kerjasama Ilmuwan Ahli Sunnah Wal
Jamaah Malaysia (ISLAMI) dan Akademi al-Ihya.


Tiga Kapal Perang Yang Dinamakan Sebagai Hang Tuah

NAMA HANG TUAH diabadikan oleh dua angkatan laut di rantau Nusantara, yakni Malaysia dan Indonesia pada 3 jenis kapal perang yang berbeza.

Tentera Laut Diraja Malaysia dan Tentara Nasional Indonesia – Angkatan Laut kedua-duanya pernah mengoperasikan kapal perang yang mereka namakan dengan nama Hang Tuah.

R.I HANG TUAH

1949 – 1956

RI Hang Tuah (ex – HMAS Ipswich, ex-HNMLS Morotai) adalah korvet kelas Bathurst era perang dunia kedua yang dibina sebagai pemburu kapal selam. Ia diserahkan oleh angkatan laut Belanda kepada angkatan laut Indonesia pada tahun 1949 berikutan Konferensi Meja Bundar yang membawa kepada kelahiran Republik Indonesia Serikat yang berdaulat dan bebas dari cengkaman Belanda.

KRI Hang Tuah terlibat dalam operasi melawan dan menumpaskan pemberontakan Andi Aziz di Makassar pada April 1950 dan kemudian dari Julai 1950 hingga Mac 1951, RI Hang Tuah dilibatkan dalam operasi penumpasan terhadap pemberontakan Republik Maluku Selatan (RMS) yang digerakkan oleh Dr. CH. Soumokil, beberapa operasi yang dilaksanakan diantaranya Operasi Fajar, Operasi Senopati, Operasi Senopati II dan Operasi Bintang Siang.

Ketika Operasi Fajar, RI. Hang Tuah terlibat dalam operasi pendaratan di Pulau Buru, Pulau Seram dan Kota Amahai.

Dalam Operasi Senopati, RI HangTuah hanya terlibat pada operasi pendaratan di Hitulama manakala ketika pelaksanaan Operasi Senopati II, RI HangTuah diserapkan dalam kumpulan gugusan tugas operasi gabungan ketiga angkatan dalam rangka penyerbuan ke kota Ambon,

Dalam operasi lanjutan penumpasan kumpulan pemberontak RMS, RI Hang Tuah terbabit dalam Operasi Bintang Siang yang merupakan operasi pendaratan di Pulau Saparua.

Pada bulan Maret 1953, RI Hang Tuah kembali berperanan dan ditugaskan untuk menumpas pemberontakan DIITII, dibawah dalam Operasi lndra ketika penumpasan DI/TII di Jawa Barat dan Operasi Tri Tunggal ketika penumpasan DIITII di Sulawesi.

Hayat RI Hang Tuah tidak lama kerana pada tahun 1956, kapal perang ini musnah dibom oleh pesawat pengebom B26 Invader yang dioperasikan kumpulan pemberontak PERMESTA. Ketika insiden tersebut, RI Hang Tuah baharu berlepas dari pelabuhan Balikpapan. Kesan dari pegeboman tersebut menyebabkan RI Hang Tuah mengalami kerosakan ekstensif akibat kebakaran besar dan akhirnya tenggelam ke dasar di perairan Balikpapan.

KD HANG TUAH (F433)

1961 – 1977

KD HANG TUAH – F433 (ex HMS Loch Insh) adalah sebuah frigat anti kapal selam era perang dunia kedua dari jenis Loch class yang diserahkan oleh British kepada pemerintah Malaysia pada tahun 1961 setelah menjalani pengubahsuaian ekstensif termasuk penempatan geladak penerbangan bagi mengendalikan helikopter serta penambahbaika kuasa enjin.

KD Hang Tuah – F433 menjadi kapal perintah armada TLDM dan merupakan kapal perang utama angkatan laut Malaysia pada ketika itu yang benar-benar mempunyai persenjataan yang ampuh.

Kapal perang dengan kekuatan 114 anak kapal serta kelajuan mencecah 20 knots, kombatan permukaan ini dilengkapi satu meriam 4 inci, empat meriam anti pesawat 2 pounder dan enam meriam 20mm untuk tujuan pertahanan jarak dekat. Keupayaan peperangan bawah permukaan KD Hang Tuah F433 merangkumi sistem sonar pencari 144 dan 147B serta 2 pelancar mortar anti kapal selam jenis Squid.

1965 memperlihatkan pendaratan helikopter pertama ketika KD Hang Tuah berlayar, dimana dua helikopter jenis Alouette milik Tentera Udara Diraja Malaysia membuat latihan pendaratan dilaut tidak jauh dari perairan Pulau Pinang.

Khidmat kapal perang permukaan utama angkatan laut Malaysia ini berterusan sehingga 1971, dimana ia kemudian dijadikan kapal latihan sebelum ia dilucutkan tauliah pada tahun 1977. KD Hang Tuah F433 ini kemudian digantikan dengan sebuah lagi frigat pada tahun yang sama.

KD HANG TUAH (F76)

1977 – sekarang

Frigat dari jenis Type41/Type61 yang dibina Yarrow Shipbuilders ini menggantikan KD Hang Tuah yang pertama, dan mula beroperasi dalam perkhidmatan angkatan laut Malaysia pada tahun 1977.KD Hang Tuah F76 (ex-HMS Mermaid) dan KD Hang Jebat (kemudian namanya diubah kepada KD Rahmat) ketika era 70-an memperlihatkan anjakan kuasa tempur angkatan laut Malaysia dengan keupayaan peperangan anti kapal selam yang sangat ekstensif serta kemampuan peperangan elektronik yang paling maju di Asia Tenggara pada ketika itu.

Dilengkapi sistem mortar Limbo, dan meriam utama berkembar 102 inci, KD Hang Tuah

KD Hang Tuah F76 ketika perkhidmatannya terlibat dalam pencarian KD Sri Perak yang karam di Laut China Selatan yang merupakan sebahagian dari konvoi yang sedang menuju ke Malaysia Timur. Ketika itu, KD Hang Tuah mengetuai konvoi yang turut melibatkan KD Sri Perak dan KD Sri Terengganu yang mengalami keadaan cuaca buruk dan laut bergelora. Disaat itu konvoi tersebut kehilangan KD Sri Perak dan KD Hang Tuah ditugaskan untuk melaksanakan pencarian.

KD Hang Tuah juga terlibat dalam Operasi Fajar yang mana ia bertindak sebagai pengiring kapal-kapal dagang milik syarikat perkapalan negara kita ketika ancaman lanun Somalia meningkat dengan mendadak dan ekoran dari pembajakan dua kapal tangki kimia iaitu MT Bunga Melati Dua dan MT Bunga Melati 5 yang menyebabkan pengaturgerakan kapal-kapal TLDM dalam Operasi FAJAR yang melibatkan misi mengiringi kapal-kapal berkepentingan negara yang merentasi Perairan Teluk Aden yang turut melibatkan penugasan KD Hang Tuah.

Kini KD Hang Tuah digantikan dengan frigat lebih moden seperti KD Lekiu dan KD Jebat yang lebih berkeupayaan dan sesuai dengan zaman kini, namun khidmat kapal perang veteran ini masih diteruskan, yang mana ia kini bertindak sebagai kapal latihan bagi melatih pegawai dan anggota TLDM.


500 Militia Kelantan Membantai 30, 000 Orang Tentera Siam

Sejarawan dan ilmuan masih berselisih tahun sebenar Kelantan menjadi sebahagian daripada kawasan lingkungan pengaruh Kesultanan Melayu Melaka. Rekod sejarah terutama Sulatus Salatin (Sejarah Melayu) mengatakan peristiwa tersebut berlaku pada tahun 1470-an sementara beberapa rekod lain mengatakan ia berlaku pada tahun 1490-an. Namun satu perkara yang kita perlu ketahui ialah Kelantan sama sekali tidak pernah menjadi jajahan takluk empayar tersebut walaupun berlaku serangan ke atas negeri Cik Siti Wan Kembang yang berlaku pada tahun 1477.

Serangan yang digerakkan oleh Sultan Mahmud Shah bukan bermakna memaksa Kelantan tunduk kepada penguasaan Melaka. Sebaliknya kekalahan Kelantan itu ditandakan pembentukan hubungan geopolitik melalui perkahwinan baginda dengan Puteri Nang Kinang, seorang anggota kerabat diraja Kelantan.

Jika kita amati Sulatus Salatin dan sumber-sumber sejarah lain, sedarlah kita bahawa Kelantan masih lagi sebuah negeri merdeka yang diperintah oleh sultannya sendiri. Dan kita perlu ingat bahawa perkahwinan antara keluarga diraja bukanlah satu perkara asing, contohnya perkahwinan Ratu Kuning dari Patani berkahwin dengan Yang Dipertuan Johor pada abad ke-17 Masihi. Tetapi ia tidak pula membawa kepada penyatuan kedua-dua kerajaan ini di bawah satu bumbung.

Antara kisah menarik dalam naskhah ini ialah tindakan kerajaan Siam menggerakkan angkatan besar mereka dipimpin Raja Ligor untuk menyerang Melaka. Peristiwa ini dikatakan berlaku sebelum akhir pemerintahan Sultan Mahmud. Operasi tentera yang besar ini merupakan cubaan terakhir Raja Ligor untuk menuntut wilayah di Semenanjung Tanah Melayu sebelum kuasanya merosot sementara raja-raja Melayu kembali menubuhkan dan mengukuhkan kerajaan masing-masing di sebelah selatan iaitu Johor dan Kepulauan Riau. Sulatus Salatin melaporkan ekspedisi tersebut berakhir dengan kegagalan menerusi catatan ini, “…bertempiaran lari menuju ke Hulu Kelantan, kemudian kembali ke Legor.”

Sementara dalam versi lain, angkatan yang kalah ini memilih Patani sebagai laluan melepaskan diri. Walau bagaimanapun, ada satu cebisan kisah menarik di dalamnya yang tidak diketahui di luar sana kecuali segelintir sahaja. Kisah ini tidak diketahui oleh kebanyakan orang kita dan kita patut berterima kasih pada individu bertanggungjawab membawa kisah tersebut untuk diketahui semua hari ini. Individu tersebut ialah seorang sejarawan Portugal bernama Joao de Barros.

de Barros merupakan saksi kepada pelbagai kegiatan Portugal di Asia Tenggara terutama selepas penjajahan mereka ke atas Melaka pada tahun 1511. Dan kebanyakannya direkodkan dalam bukunya, Decadas da Asia (Decades of Asia/Dekad Asia), ada di antaranya mengisi sesetengah maklumat penting berkenaan sejarah bangsa Melayu itu sendiri. Catatan bonus de Barros ini menyebut tentang cubaan terakhir serangan Siam ke atas Melaka. Menurut beliau, peristiwa tersebut berlaku lapan tahun sebelum kedatangan rombongan pedagang Portugal diketuai seorang bangsawan bernama Diego Lopes de Sequeira ke Melaka. Jika kita membuat perkiraan, pasti kita merasa kagum betapa tepatnya Sulatus Salatin merekodkan peristiwa bersejarah yang meletakkan peristiwa serangan Sultan Mahmud ke atas Kelantan sebelum bahagian yang menceritakan operasi ketenteraan Siam ini. Justeru, kita boleh nyatakan serangan tersebut berlaku pada tahun 1499 dan tidak mustahil kedua-dua peristiwa ini berlaku pada tahun yang sama!

Antara punca Siam menggerakkan ekspedisi ini ialah merasakan dominasi Siam di Kedah, Patani dan terbaru, Kelantan sudah berpindah kepada musuh mereka di Melaka. Tetapi sebab sebenar di sebalik ini ialah Siam sebenarnya mahu membalas dendam terhadap Sultan Mahmud berikutan taktik licik baginda ke atas angkatan mereka beberapa tahun sebelumnya. Dalam catatan de Barros, tatkala Siam menggerakkan angkatan mereka,

“… armada kapal Siam dilanda ribut di mana armada mereka terpaksa berpecah dengan sebahagian berlindung di Pullocabat (Pulau Sabat), sebuah pulau yang berjarak tiga farsakh dari Melaka. Apabila Mahamed (Mahmud) mengetahui kehadiran kapal-kapal ini, baginda mengarahkan kapal-kapal tersebut diberi bekalan mencukupi dan memberi taat setia kepada Raja Siam.

Termakan dengan tipu helah baginda, nakhoda-nakhoda kapal ini tanpa menunggu ketibaan panglima mereka, bergerak ke Melaka diiringi oleh kapal-kapal yang membawa bekalan mereka. Sebelum itu, mereka menghantar dua kelulus kepada Poyoa (Phaya, Raja Ligor) untuk memberitahu Mahamed betul-betul mengisytiharkan kesetiaan pada baginda.

Mereka turut memberitahu baginda boleh berlayar dengan selamat dan menanti ketibaannya di Melaka. Bagaimanapun, Raja Mahamed mahu mereka diberi layanan baik namun baik di sini berbeza mengikut tanggapan mereka. Bagi setiap penduduk di mana rumahnya menjadi tempat bagi tentera Siam ini bermalam, mereka diberi arahan untuk memastikan semua tentera ini dibunuh pada malam itu juga.

Dan seperti dirancang, angkatan tentera Melaka menyamar sebagai angkatan tentera Siam pada malam tersebut untuk mengelak mana-mana askar yang terselamat kembali ke kapal dan memberi amaran kepada Phaya. Phaya yang menyangka tentera yang menyamar ini tenteranya menerima mereka di atas kapal. Dalam masa singkat, kapal Raja Ligor dikuasai sepenuhnya tentera Melaka.”

Dalam peristiwa tersebut, Phaya melarikan diri dengan mengayuh kuat perahu untuk mengelak dikejar dan ini menyumbang kepada dendam kesumat baginda terhadap Sultan Mahmud.

Maka tidak hairanlah apabila ekspedisi ini digerakkan pada tahun 1499, mereka bertindak ganas di negeri-negeri utara Melayu sepanjang kemaraan mereka ke Pahang dan ini direkodkan dalam Sulatus Salatin. Kemuncak kepada keganasan pasukan ini ialah pertempuran sengit ketika mereka mengepung kota Pahang Lama. Pada ketika itu, mereka buntu kerana tidak mampu meneruskan kepungan dan gagal menandingi kehebatan angkatan tentera Melayu ditunjukkan di halaman sendiri. de Barros mencatatkan pasukan ini mengandungi 400 tentera bergajah dan kekuatan tentera laut serta darat berjumlah 30,000 orang, satu jumlah yang dianggap banyak dalam naskhah Sulatus Salatin.

de Barros menambah walaupun pada mulanya Siam berjaya di Pahang dan mengalahkan raja negeri tersebut, mereka hanya menawan kubu pertahanan di kawasan perkampungan orang Melayu, bukan ibu negeri Pahang itu sendiri. Selain itu, kita tidak harus lupa bahawa Pahang diperintah oleh dua orang raja iaitu Sultan Mansur Shah dan ayahandanya, Sultan Abdul Jamal. Sultan Abdul Jamal merupakan musuh Sultan Mahmud di mana pada awalnya telah turun takhta dan bersemayam di Lubuk Pelang. Sementara Sultan Mansur pula bersemayam di bahagian muara iaitu Pahang Tua. Jika Siam mahu meneruskan kemaraan mereka, maka mereka perlu mengalahkan kedua-dua raja ini di mana kedua-duanya mendapat bantuan dari Melaka.

Walaupun Phaya memberi tentangan sengit di Pahang, baginda hanya mempunyai kekuatan tentera 3,000 orang dan menantikan ketibaan bilangan askar yang lebih ramai. Di sinilah bencana melanda kumpulan tersebut di mana tatkala mereka meneruskan perjalanan secara perlahan di Kelantan, mereka diserang hendap dan dibunuh oleh 500 anggota militia Kelantan. Mereka bangkit menentang sebagai tindak balas terhadap kekejaman tentera Siam yang menjarah, membunuh, merogol dan membakar kediaman mereka. Tatkala jeneral-jeneral Siam ini, orang-orang muda ini bangkit dan mengambil kesempatan daripada situasi tersebut.

Dalam catatannya, de Barros menceritakan, “Askar-askar ini bergerak secara tidak teratur kerana merasa dalam negeri sendiri, sebahagian tiba di kota Calantam (Kelantan), terletak di antara Patane (Patani) dan Pam. Sikap kurang ajar dan menyalahguna imej tentera serta tiada pemantauan dari komander-komander mereka, tentera-tentera ini mula merompak, bertindak ganas dan merogol kaum wanita. Antara mangsa mereka ialah dua perempuan bangsawan yang merupakan isteri kepada dua anak gabenor kota tersebut. Lelaki-lelaki yang tidak dapat membantu isteri mereka bila mereka dirogol memendam amarah mereka dan secara rahsia mengumpul lebih 500 orang, kebanyakan dari mereka yang marah dengan tindakan tentera tersebut. Mereka menyerang tentera Siam pada waktu malam dan ramai tentera Siam terbunuh.”

Setakat ini, peristiwa ini tidak disentuh oleh sejarawan-sejarawan tempatan dan tidak memasukkannya dalam sejarah negeri Kelantan. Raja Kelantan yang dianggap gabenor Siam berdasarkan tulisan de Barros pada ketika itu berkemungkinan Sultan Munawwar (Sultan Mansur dalam versi lain) atau pengganti baginda, Sultan Gombak.

Bayangkan bagaimana 500 tentera ini mara secara senyap dari Hulu Kelantan, membunuh tentera Siam sepanjang perjalanan mereka sehinggalah mereka membuat penampilan mengejut di hadapan Phaya yang menanti di luar kota Pahang Tua yang masih lagi dikepung tenteranya. Phaya pasti terkejut dan tertanya-tanya bagaimana semua ini boleh berlaku. Dari situ, tentera-tentera Melayu memaksa Phaya berundur semula ke Ligor, meninggalkan bilangan tentera yang ramai dibunuh. Ekspedisi tersebut merupakan satu bencana dan bagi menambah keperitan luka psikologi Raja Ligor itu, kebanyakan kapal Siam yang ditinggalkan menjadi sebahagian daripada harta rampasan perang orang Melayu.

Menurut catatan de Barros, Siam sekali lagi cuba melancarkan ekspedisi menawan Melaka buat kali ketiga melalui jalan darat dan laut di mana satu pasukan akan bergerak dari Ayutthaya dari sebelah pantai timur. Sementara satu lagi pasukan akan mendarat di Tenacarij (Tenasserim) dan Tavai (Tavoi). Tetapi hajat Phaya untuk membalas dendam tidak kesampaian kerana tahun tersebut ialah tahun 1511, tahun di mana Portugal berjaya menguasai Melaka. Dan sebagai isyarat kepada Siam bahawa Melaka kepunyaan Portugal, individu bertanggungjawab mengetuai operasi ketenteraan tersebut iaitu Alfonso D’Alburqueque menghantar Antonio de Miranda d’Azevedo dan Duarte Coelho sebagai wakil ke Siam untuk memberitahu pendudukan mereka di Melaka.

Wallahu’alam.

SUMBER

Nota Editor: Artikel asal oleh Nabil Nadri dalam Bahasa Inggeris sebelum diterjemahkan oleh Moustapha Abbas.


Gunung Berapi Bawah Air Di Antartika Cetus Lebih 80, 000 Gempa Bumi

Sebuah gunung berapi pendam berhampiran Antartika dikesan mula aktif sejak dua tahun lepas. Sejak ia dikesan aktif oleh komuniti saintifik, Gunung Berapi Orca mencetuskan 85,000 gempa bumi!

Aktiviti seismik gunung berkenaan direkodkan dari Ogos hingga November 2020 dan terkuat pernah direkodkan di Antartika. Penyelidik Simone Cesca percaya ini berlaku disebabkan oleh pergerakan magma dalam bahagian kerak bumi.

Bagi komuniti saintifik, perkara ini bukan sesuatu yang baru kerana fenomena sama turut direkodkan di gunung-gunung berapi pendam lain di seluruh dunia. Tetapi peristiwa yang berlaku di Antartika antara Ogos hingga November 2020 merupakan yang pertama seumpamanya disaksikan di benua berkenaan. Bagi Cesca, komuniti saintifik merasa beruntung kerana peristiwa sebegini jarang berlaku dalam jangka hayat manusia.

Gunung Berapi Orca mempunyai ketinggian 900 meter dari dasar laut di Selat Bransfield – satu laluan sempit antara gugusan Kepulauan Shetlands Selatan dan barat daya Antartika. Di sini, zon tektonik Phoenix berada di bawah zon benua Antartika. Ini sekaligus menghasilkan rangkaian zon sesar dengan sebahagian daripadanya meluaskan bahagian kerak dan rekahan di tempat lain.

Gempa bumi pertama yang berlaku pada Ogos 2020 dirasai para saintis yang bekerja di stesen-stesen penyelidikan di Pulau King George. salah satu pulau di Kepulauan Shetlands Selatan. Sebaik berita itu diketahui oleh komuniti saintifik ketika itu, penelitian data mula dibuat menerusi data stesen-stesen seismik termasuk dua di kepulauan berkenaan dan satelit.

Dengan menggabungkan semua data yang ada, saintis dapat mengetahui dua gempa bumi kuat yang berlaku akibat Orca. Dua gempa bumi terkuat yang direkodkan ialah gempa berukuran 5.9 skala Richter pada Oktober 2020 dan 6.0 sebulan kemudian.

Cesca juga tidak menolak sekiranya berlaku letusan dalam air membabitkan Orca, ia pasti berlaku dalam tempoh siri gempa bumi itu berlaku. Tetapi tiada sebarang bukti menunjukkan perkara itu berlaku. Jika saintis mahu mengetahui sama ada ia berlaku atau tidak, satu misi saintifik perlu dihantar ke situ bagi mengukur kedalaman lantai laut dan membandingkannya dengan peta-peta sejarah. Semua dapatan ini diterbitkan dalam jurnal Communications Earth & Environment keluaran bulan April.

RUJUKAN

Ghose, T. (2022, 28 April). Underwater volcano in Antarctica triggers 85,000 earthquakes. Live Science.


Guan Yu: Pahlawan Purba China Yang Disembah Sebagai Dewa P3rang

Guan Yu yang juga dikenali dengan nama gelarannya, Yunchang, adalah nama yang sudah tidak asing lagi bagi para peminat Hikayat Tiga Kerajaan. Beliau adalah seorang panglima tenter4 yang terkenal dalam sejarah China purba. Kehebatannya sangat luar biasa hingga selepas kem4tiannya, dia dianggap sebagai “dewa”.

Pada zaman moden, beliau dipuja dan dihormati kerana keberanian dan semangat setiakawannya.  Wataknya juga menjadi popular kerana sering diadaptasi dalam fiksyen sejarah, filem dan permainan video. Donnie Yen juga pernah membawa watak Guan Yu di dalam filem The Lost Bladesmen.

Tarikh kelahirannya tidak diketahui namun dia meninggal dunia sekitar 219M atau 220M. Guan Yu hidup semasa tahun-tahun terakhir Dinasti Han yang memerintah China selama 400 tahun.

Sepanjang hayatnya, beberapa siri peristiwa telah berlaku yang mengakibatkan kemunculan “Tiga Kerajaan” Wei, Wu dan Shu dan dia berkhidmat untuk Liu Bei, keturunan diraja Han yang akhirnya akan menjadi Raja Shu-Han.

Guan Yu adalah seorang lelaki yang mempunyai keberanian dan keterampilan fizikal yang kuat, dia pernah menjalani pembedahan yang serius di lengannya yang dilakukan ditengah jamuan.

Walaupun d4rah mengalir, dia bermain catur sambil makan dan minum dan tertawa seperti biasa jika menurut penulisan Rafe de Crespigny di dalam “A Biography And Dictionary Of Later Han To The Three Kingdoms”.

Tidak banyak maklumat diketahui mengenai awal kehidupannya.  Nama gelarannya pada mulanya adalah “Changsheng” tetapi kemudiannya diubah menjadi “Yunchang.”

Menurut rekod, dia disenaraikan berasal dari Hedong Commandery (juga dikenali sebagai wilayah pentadbiran). Dia digambarkan sebagai seorang yang bermuka merah, garang dan tidak pernah tunduk kepada sesiapa kecuali kepada Liu Bei dan Cao Cao.

Pada suatu ketika di akhir abad kedua, dia melarikan diri ke Zhou Commandery kerana nyawanya terancam dan bernaung di bawah Liu Bei.

Akhirnya Guan Yu, Liu Bei dan seorang lagi yang bernama Zhang Fei menjadi saudara seperjuangan, dengan ikrar kesetiaan yang mendalam antara satu sama lain, lalu menjadi legenda.

Menjadi Tawanan Per4ng Cao Cao

Perjuangan awal Liu Bei tidak berjalan lancar. Sekitar 200M, Guan Yu ditawan oleh Cao Cao, seorang penguasa yang akan mengawal sejumlah besar wilayah di utara China yang pada akhirnya akan membentuk Kerajaan Wei. Sebelum menyatukan seluruh China.

Cao Cao melayani Guan Yu dengan baik dan menjadikannya seorang leftenan di dalam tenter4 Wei. Namun, Guan tetap menganggap Liu Bei dan Zhang Fei sebagai saudara dan dia tidak akan mengkhianati mereka. Namun kerana layanan baik Cao Cao, dia tiada pilihan kerana terhutang budi, lalu dia membantu Cao Cao dalam kempen.

Menurut sejarawan China abad ke-11 Sima Guang, Guan memutuskan bahawa dia perlu melarikan diri dan kembali kepada Liu Bei, tetapi tidak sebelum membalas budi Cao Cao dahulu.

“Saya tahu bagaimana baik nya Yang Mulia (Cao Cao) yang murah hati telah melayani saya, tetapi saya adalah saudara sed4rah Panglima (Liu Bei) dan saya bersumpah untuk m4ti bersama dengannya. Akhirnya saya mesti pergi jua.”  (Terjemahan oleh Rafe de Crespigny, diterbitkan pada tahun 1969)

Untuk membalas budi Cao Cao dengan cara yang baik, Guan Yu memutuskan untuk membunvh seorang panglima musuh Wei bernama Yan Liang, yang berkhidmat untuk seorang warlord bernama Yuan Shao (saingan Cao Cao).

“Guan Yu melihat panji-panji Liang dari jauh. Dia menunggang kudanya dan mencabar Liang di hadapan sepuluh ribu orang tenter4nya. Dia memenggal kepala Liang dan kembali, tiada seorang pun dari tenter4 Yuan Shao dapat menahannya,” tulis Sima Guang.

Selepas pertempvran, dia melarikan diri dari kem Cao Cao untuk kembali kepada Liu Bei. Cao Cao dikatakan sangat kagum dengan kesetiaan dan kehebatan prinsip nya lalu memerintahkan pengawalnya untuk melepaskan Guan Yu pergi walaupun berat di hati Cao Cao untuk melepaskan pahlawan yang hebat itu.

Pertempvr4n Chi Bi

Sepanjang dua dekad yang seterusnya, Guan Yu telah bekerjasama dengan Liu Bei dalam banyak siri kempen ketenter4an yang akhirnya akan membawa kepada penubuhan Kerajaan Shu-Han.

Rekod menunjukkan bahawa dia mahir dalam pertempvran laut. Dalam 208M, selepas kem4tian panglima Liu Biao, dia mengambil alih kawalan ke atas armada per4ng di Sungai Han dan mengetuai mereka di Chibi dalam usaha menghalang tenter4 Cao Cao yang sedang mara ke selatan yang cuba menyatukan seluruh China dengan memvsnahkan pasukan Liu Bei (Shu) dan Sun Quan (Wu) yang telah membentuk satu perikatan.

Pertempvran itu adalah bencana besar untuk Cao Cao dan dia mengalami kekalahan teruk yang mencetuskan kelahiran tiga kerajaan untuk jangka masa yang panjang. iaitu Wei, Shu-Han, dan Wu. Shu-Han merupakan legasi d4rah Dinasti Han.

Bagi Liu Bei mengukuh kedudukannya, dia diangkat sebagai Raja Shu dan dianggap sebagai mewarisi takhta maharaja Han selepas kem4tian Maharaja Xian. Guan Yu dilantik sebagai panglima barisan hadapan atau “Van General”, sesuatu yang dia sendiri tidak suka kerana pangkat itu setaraf dengan seorang lelaki bernama Huang Chung yang tidak disenanginya.

“Saya lebih baik daripada si bodoh itu!”  Guan Yu dikatakan melenting apabila dia mendengar bahawa dia mendapat kedudukan yang sama seperti Huang (akhirnya Guan bersetuju untuk menerima pelantikan itu).

Kempen Terakhir Di Fancheng

Sekitar 219M, Guan Yu mengetuai tenter4 Liu Bei dalam ser4ngan ke atas Fancheng, sebuah kota yang dikawal Cao Cao. Ketika mengetuai pengepungan itu, beliau bimbang jika pasukan Sun Quan akan mengkhianati dan menyer4ngnya (pakatan antara Liu Bei dan Sun Quan telah mulai retak selepas Pertempvran Chibi).

Kerana kebimbangan yang tidak berasas, dia memprovokasi tenter4 Wu hingga seorang panglima Wu, Lu Meng, mula menentangnya. “Guan Yu berani dan berpengaruh, agak sukar untuk menandinginya. Dia telah memegang wilayah Jing dan dia menguasai dengan sifat kebaikan dan kesetiaan.”, kata Lu Meng berdasarkan sejarah.

Sima Guang menulis bahawa Guan Yu memburukkan keadaan dengan merampas bekalan makanan dari stor tenter4 Sun Quan tanpa kebenaran ketika pengepungan Fancheng.  Sun merancang untuk menghukum Guan.

Dia menggantikan posisi Lu Meng dengan seorang lelaki yang dianggap Guan tidak menimbulkan ancaman. Ini menyebabkan Guan menarik balik tenter4 dari barisan belakangnya untuk membantu pengepungan. Sun mengutus surat kepada Cao Cao untuk melancarkan ser4ngan bersama terhadap Guan.

Cao Cao memutuskan untuk menyebarkan surat Sun Quan, dengan harapan bahawa Guan Yu akan meninggalkan pengepungan Fancheng untuk melawan Sun (Cao Cao ingin membuat musuh-musuhnya berper4ng antara satu sama lain).

Guan Yu menganggap surat itu palsu dan terus mengepungnya, sementara Lu Meng menyer4ng kedudukan rearguard Guan Yu yang lemah dan menghapuskannya sebelum surat itu sampai kepada Guan.

Ketika barisan belakangnya diser4ng, pengepungan Guan Yu di Fancheng sedang gagal. ser4ngan balas oleh pasukan Cao Cao memaksa Guan Yu berundur. Ketika itu Guan Yu mula sedar dirinya sedang memerintah satu pasukan yang lemah di antara dua pasukan musuh, iaitu Cao Cao dan Sun Quan.

Pertempvran Jiangling

Lu Meng, panglima Sun Quan, membuat keadaan Guan Yu lebih buruk dengan menawan kota Jiangling, yang menempatkan ramai keluarga pegawai-pegawai Guan Yu.

Lu Meng melayani mereka dengan baik sambil memastikan bahawa tenter4 Guan Yu mengetahui apa yang berlaku.

“Semua orang tahu bahawa keluarga mereka tidak mendatangkan kemudaratan dan bahkan diperlakukan dengan baik pada waktu tenang sehingga askar Guan Yu kurang berminat untuk berper4ng,” tulis Sima Guang. Ini mendorong askar Guan Yu melarikan diri hingga mengecilkan lagi kekuatan Guan Yu.

Guan Yu masih menolak tawaran untuk menyerah, hingga pada satu ketika dia dan pasukannya berpura-pura menyerah kepada tenter4 Sun Quan sebelum melarikan diri. Akhirnya, saki baki pasukannya dikejar hingga terper4ngkap, anaknya, Guan Ping ditangkap dan dibunvh, manakala Guan Yu membunvh diri sebelum kepalanya dipengg4l oleh Lu Meng.

Sun Quan yang marah dengan tindakan Lu Meng telah bertindak membunvh Lu Meng, kemudian menghantar kepala Guan Yu kepada Cao Cao kerana kebimbangan Sun terhadap ancaman amukan Liu Bei apabila mengetahui kem4tian Guan Yu itu, dengan menghantar kepala Guan Yu kepada Cao Cao, Sun Quan berharap Liu Bei akan menyangka Guan Yu dibunvh oleh Cao Cao.

Guanlin menjadi tempat bersemadinya kepala Guan Yu. Selepas dia ditangkap dan dipengg4l oleh orang Sun Quan, kepala itu dihantar kepada Cao Cao untuk mengalihkan kesalahannya.

Cao Cao tidak mudah diperdayakan, lantas mengarahkan pegawainya mengadakan majlis pengebumian yang paling besar dan terhormat untuk Guan Yu sebagai pengebumian yang sesuai untuk seorang pahlawan.

Cao Cao mengarahkan badannya diperbuat dan diukir dengan kayu lalu dikebumikan bersama kepala supaya Guan Yu m4yatnya kelihatan sempurna. Sudah tentu, ia juga merupakan suatu agenda licik Cao Cao untuk memecahkan pakatab antara Negeri Wu dan Shu. Ini dibuktikan berdasarkan catatan inskripsi yang tertulis pada dinding makam Guan Yu.

Guan Yu Menjadi “Dewa Per4ng”

Selepas kem4tiannya, Guan Yu menjadi legenda dan dipuja sebagai dewa yang suci. Beratus-ratus tahun kemudian, apabila Dinasti Tang berkuasa di China, Guan Yu diberi penghormatan atas “kesetiaan”nya kepada tuannya, Liu Bei.

Ini berdasarkan penulisan Whalen Lai, profesor emeritus pengajian agama di University of California Davis, dalam  “Encyclopedia Of Asians Philosophy” (Routledge, 2001).

Semasa abad ke-10, ketika China sekali lagi berpecah kepada kerajaan-kerajaan yang berper4ng, kultus Guan Yu berkembang. “Kesetiaan peribadi kepada tuan adalah kehidupan abadi”. Pada abad ke-14, novel yang berjudul “Romance of Three Kingdoms” turut menyelitkan eksploitasi hikayat Guan Yu, semakin meningkatkan popularitinya.

Pada sudut yang lain, dia dijadikan dewa per4ng dan dihormati hari ini sebagai simbol kesetiaan, kebenaran dan keberanian. Dia dirujuk sebagai Guan Gong (Lord Guan) atau Guan Di (Maharaja Guan).

Patungnya diletakkan di banyak kuil Taoist pada zaman sekarang, beliau dijadikan simbol spiritual oleh agamawan Cina moden dan  simbol kesetiaan yang dipuja kumpulan-kumpulan kongsi gelap di Hong Kong, Taiwan dan Malaysia.

Beliau juga merupakan tokoh yang dihormati dalam agama Buddha, Confucianism dan agama masyarakat Cina.

Pada tahun 2008 dan 2009, sebuah filem sejarah B4ttle Of Red Cliffs telah dilancarkan dalam dua bahagian dan menampilkan pelakon Mongolia dari keturunan Genghis Khan, Batdorj-in Baasanjab berlakon sebagai Guan Yu.

Donnie Yen melakonkan wataknya di dalam filem The Lost Bladesmen, dan Ringgo Yu membawa watak Guan Yu di dalam drama bersiri 98 episod, War Of Three Kingdoms.

Di Jepun dan Barat, watak beliau juga menjadi sangat popular dalam siri permainan video yang dihasilkan oleh syarikat Koei iaitu Dynasty Warriors. Permainan video ini menekankan kebolehannya sebagai seorang pahlawan sakti.

RUJUKAN:


Kesan Kemiskinan Ke Atas IQ Manusia

Kita selalu dengar ramai usawahan-jutawan beritahu
bahawa kemiskinan berpunca daripada sikap kita sendiri. Kemiskinan berpunca
daripada kejahilan kita dalam membuat keputusan. Kemiskinan berpunca daripada
kejahilan kita dalam menguruskan kewangan.

Kita
mungkin percaya dengan benda ini kerana inilah yang selalu dicanang di setiap
seminar-seminar dan buku-buku tentang keusahawanan. Tetapi kajian saintifik
berkata sebaliknya. Banyak kajian mendapati, jahilnya dan rendahnya kemampuan
kita dalam membuat keputusan dan mengurus adalah disebabkan kemiskinan itu
sendiri.

University of Princeton pernah
membuat kajian ke atas 464 orang petani di India pada sekitar tahun 2010-2011.
Petani ini memang bergantung sepenuhnya pendapatan mereka dari pertanian. Jadi,
petani ini akan kaya selepas menuai dan miskin sebelum menuai. Ujian IQ diambil
ke atas petani-petani ini pada waktu sebelum dan selepas menuai.

Hasilnya,
IQ mereka sebelum menuai memang jatuh berbanding dengan selepas menuai. Ada
perbezaannya. Pengkaji berkesimpulan kemiskinan dan kesempitan seperti
kemiskinan wang dan kesempitan masa akan menjatuhkan jalur mental manusia (mental bandwith).

Kajian
lain pernah juga dibuat oleh mereka yang tidak miskin. Hasilnya tetap sama. Ia
bukan soal miskin duit, tapi miskin perkara yang berharga untuk menampung
hidup. Boleh jadi duit, masa, keperluan, dan lain-lain. Kajian dari University of Texas dan University of Edinburgh mendapati rakyat
Amerika Syarikat menderita akibat kemiskinan lebih tinggi berbanding rakyat
Eropah.

Kajian ke
atas 25,000 orang ini mendapati hal ini disebabkan oleh jurang pendidikan dan
kesihatan yang diterima oleh kedua-dua benua tersebut. Kajian dari National Institute of Health, U.S
mendapati pendapatan yang rendah memberikan kesan ke atas pembesaran dan
perkembangan otak anak-anak.

Kajian
dari University of Miami mendapati,
kemiskinan akan menyebabkan;

1.
Kehidupan yang tak sihat seperti minum alkohol yang berlebihan, merokok, tak
bersenam, makan makanan ringan secara berlebihan (makanan sihat terlalu mahal)
yang akhirnya memberikan kesan pada kelemahan kognitif otak.

2.
Kemiskinan boleh menyebabkan terbantutnya pendidikan yang hasilnya juga akan
menyebabkan terbantutnya perkembangan kognitif dan pemikiran.

3.
Kemiskinan juga telah dikaitkan dengan otak yang tak dapat berfungsi dengan
baik iaitu kepincangan hypothalamic adrenocortical axis.

4.
Kemiskinan akan menyebabkan kuranganya pelaburan dan pembayaran cukai ke
ruangan awam yang akhirnya perkhidmatan awam seperti kesihatan dan pendidikan
akan terbantut.

Tokoh seperti Thomas More, Martin Luther King dan Milton Friedman mencadangkan ‘universal basic income’ (UBI) untuk menyelesaikan masalah ini.Sebenarnya, cara paling mudah untuk selesaikan masalah ini adalah dengan memberikan duit, bukannya minta mereka berusaha cari duit.

Konsep UBI ini paling tidak dapat memenuhi keperluan asas mereka seperti makan, bil-bil, pendidikan dan lain-lain sampaikan mereka tidak perlu pun serabut dan pening kepala dengan keperluan asas. Solusi UBI ini pernah dibuat di sebuah bandar di Kanada iaitu bandar Douphin. Sejak tahun 1974, bandar ini menerima pendapatan asas yang menghalang setiap rakyat di bandar ini dari jatuh miskin.

Penyelidik
pergi ke bandar ini dan buat analisis. Selama 5 tahun program ini berjalan,
eksperimen terbukti benar. Penduduk di bandar ini semakin kaya, semakin sihat
dan semakin cerdik. Apabila program UBI dihentikan, perkara itu semua semakin
merosot saban tahun. Pendudukanya semakin tidak sihat, semakin tidak cerdik dan
tentulah, semakin miskin.

Apabila
dilihat pada hierarki keperluan Maslow, tentu kita boleh bersetuju. Maslow menyatakan,
sikap kita sendiri akan berubah dan terpengaruh berdasarkan tahap-tahap
keperluan. Orang yang keperluannya lain akan mempunyai sikap yang berbeza-beza.

RUJUKAN:


Pulau Berhantu: Makmal Rahsia Nazi Ditemui Selepas 70 Tahun Ditinggalkan

• Sekumpulan saintis Rusia telah berjaya menemui sebuah markas rahsia milik tentera Nazi di sebuah pulau yang berada 600 mil dari Kutub Utara, iaitu Pulau Alexandra.

• Para penyelidik menemui objek yang dikenal pasti sekitar 500 buah & dokumen-dokumen penting milik pasukan Nazi.

Mereka juga menemui bekas peluru berpandu & beberapa butir peluru yang digunakan pada zaman Perang Dunia Kedua.

• Mengikut catatan para penyelidik, markas ini dbina oleh pihak Nazi pada tahun 1942 setahun selepas pasukan Nazi mengalahkan pasukan Soviet Union & sebelum berlaku Perang Dunia Kedua.

Pulau ini sangat penting bagi kedua belah pihak ( Nazi & Soviet Union ) kerana tempatnya yang strategik untuk memberikan laporan cuaca – Menurut Daily Mail.

• Markas ini dipanggil dengan nama ‘Schatzgraber’ atau ‘Treasure Hunter’.

Pendapat lain mengatakan, nama ini diberikan kerana pasukan Nazi membina markas ini bukannya semata-mata mahu mengukuhkan strategi tetapi juga ingin mencari harta karun atau benda-benda yang misteri yang tertanam di pulau ini (kemungkinan harta peninggalan bangsa Nisnas).

• Para penyelidik mengatakan bahawasanya, markas ini ditinggalkan atau dikosongkan oleh pasukan Nazi selepas beberapa orang tentera Nazi & ilmuwan mereka mati diserang penyakit misteri setelah memakan daging beruang Kutub.

Mereka juga mengatakan, pihak musuh sengaja meracuni kesemua beruang Kutub yang berada di sekitar pulau itu untuk membunuh tentera di pihak Nazi, kerana mereka tahu bekalan makanan pasukan Nazi yang berada di markas itu hanya bergantung pada daging beruang Kutub.

• Setelah itu, para tentera Nazi yang masih terselamat dibekalkan dengan bekalan makanan yang dijatuhkan melalui pesawat perang mereka.

Akhirnya pada tahun 1944, virus penyakit ini merebak sehingga menyebabkan pasukan Nazi terpaksa menghantar beberapa buah German U-Boat ke pulau ini untuk menyelamatkan pasukannya yang masih terselamat & markas ini pun ditinggalkan.

• Markas ini masih kosong setelah pengunduran pasukan Nazi dari pulau ini & pasukan Soviet Union yang pada mulanya berniat ingin merebut pulau ini, akhirnya terpaksa membatalkannya.

– TAMAT –


Pembayaran Hibah Oleh Tabung haji

Saban tahun pasti akan kedengaran tentang hibah yang diberikan oleh Tabung Haji kepada pendeposit pendeposit mereka. Namun adakah kita semua tahu apakah itu hibah? Dan adakah hibah itu wajib diberi kepada pendeposit?

Definisi hibah ini sendiri bermaksud pemberian atau hadiah. Mengikut syarak pula hibah ialah pemberian harta yang dilakukan secara sukarela kepada seseorang yang lain. Hukum pemberian hibah ialah sunat dan sangat digalakkan di dalam Islam. Kita boleh merujuk dengan bukti dari Al-quran dan juga Sunnah. Jadi Tabung Haji boleh menentukan amaun sendiri untuk memberi hibah kepada pendeposit mereka atas budi bicara mereka.

Berpandukan rekod pembayaran hibah oleh Tabung Haji pada tahun tahun sebelumnya, hibah yang diberikan oleh Tabung Haji bergantung kepada prestasi ekonomi Tabung Haji sendiri. 4 Februari pada tahun ini, 9.1 juta pendeposit telah mendapat hibah daripada Tabung Haji berjumlah 4.25% untuk hibah tahunan dan 1.5% hibah tambahan(Hibah Haji) untuk pendeposit yang masih belum menunaikan haji.

Hibah yang diberikan Daripada Tabung Haji berpandukan beberapa ciri ciri deposit dan simpanan. Antaranya:

•	Konsep akaun simpanan yang digunakan di Tabung Haji ialah Wadiah Yad Dhamanah. Bermaksud akaun ini dijamin selamat untuk mengeluarkan wang dan Tabung Haji mempunyai hak untuk melabur.

•	Pemberian hibah diberikan setelah Tabung Haji melunaskan Zakat Perniagaan

•	Pelaburan yang dibuat ialah patut kepada syariah Islam


Tiangong: Stesen Angkasa Pertama Milik China

Sebelum April 2021, satu-satunya stesen angkasa lepas yang wujud di orbit bumi ialah Stesen Angkasa Lepas Antarabangsa (ISS). Tetapi pada April lepas, Agensi Angkasa Lepas Manusia China (CMSA) melancarkan komponen pertama stesen angkasa lepas mereka ke angkasa. Stesen ini diberi nama Tiangong atau istana syurga.

Kemunculan Tiangong dilihat tepat pada masanya memandangkan keperluan eksperimen dan kerja saintifik yang semakin bertambah termasuk kajian astronomi dan kesan mikrograviti dan radiasi terhadap pertumbuhan bakteria. Disebabkan itu, satu stesen angkasa lepas sahaja tidak mencukupi untuk menampung permintaan eksperimen saintifik di orbit bumi.

Selain itu, ISS juga kini semakin berusia dan berdepan pelbagai masalah. Pembangun seksyen ISS Rusia, Energia memberi amaran 80% sistem penerbangan pada seksyen mereka sudah melepasi tarikh luput. Wakil Energia, Vladimir Solovyov turut menambah mereka telah menemui keretakan-keretakan kecil pada seksyen sama dan menjangkakan ia akan bertambah buruk dari semasa ke semasa.

Atas sebab itulah, Rusia sudah membayangkan mereka akan meninggalkan ISS selepas 2025. Ini selepas agensi angkasa lepas mereka Roscosmos mendapati struktur ISS yang semakin teruk mengakibatkan ia tidak lagi sesuai sebagai stesen angkasa lepas menjelang 2030.

Rusia sememangnya berkeinginan membina stesen angkasa lepas baru sebagai pengganti ISS. Tetapi sementara menantikan projek tersebut siap dan dilancarkan ke angkasa lepas, Tiangong dilihat alternatif terbaik untuk semua kerja saintifik di angkasa. China sudah memberi jaminan bahawa stesen angkasa lepas mereka terbuka kepada semua negara termasuk Rusia dan Amerika Syarikat.

ISS yang dibina pada 1998 membabitkan kerjasama AS, Rusia, Jepun, Kanada dan Kesatuan Eropah (EU). Ia kini menempatkan lebih 3,000 buah eksperimen saintifik membabitkan pelbagai institusi dan negara terlibat. Bagaimanapun, China dihalang daripada memanfaatkan ISS atas alasan undang-undang AS yang menghalang Agensi Aeronautik dan Angkasa Lepas Kebangsaan (NASA) daripada menggunakan aset dan dana kerajaan bila bekerjasama dengan China.

Yang pasti, sudah ada negara dan institusi yang bersiap sedia untuk menghantar eksperimen ke stesen Tiangong. Pada 2019, CMSA dan Pejabat Hal Ehwal Angkasa Lepas Pertubuhan Bangsa Bersatu (UNOOSA) bersetuju memilih sembilan eksperimen – tambahan kepada 1,000 eksperimen yang diluluskan mereka. Kesemua usaha saintifik ini akan dibawa ke Tiangong selepas ia selesai dibina.

China sebelum ini pernah menghantar makmal angkasa lepas berskala kecil iaitu Tiangong-1 dan Tiangong-2 dan berupaya menempatkan lebih 100 buah eksperimen. Kedua-dua makmal ini pernah mengelilingi bumi tetapi tidak lagi berada di orbit.

Dengan Tiangong, ia menawarkan pelbagai kemudahan baru kepada penyelidik dan saintis. Dan bagi menggalakkan mereka menghantar eksperimen saintifik ke stesen itu, China menggalakkan mereka membikin eksperimen yang tidak pernah dilakukan di angkasa lepas. Walaupun kebanyakan kajian diketuai oleh saintis-saintis China, ia turut disertai oleh saintis-saintis dari negara-negara luar.

Komponen pertama yang dihantar pada misi April lepas ialah modul teras bernama Tianhe (keharmonian syurga). Ini disusuli penghantaran kapal kargo Tianzhou-2 (kapal kayangan/syurga) yang membawa bahan api, sut-sut angkasawan dan kelengkapan eksperimen pada akhir Mei lepas. Sebulan selepas itu, tiga orang angkasawan China tiba di Tiangong dengan Shenzhou-2 (kapal suci) di mana mereka akan tinggal di situ selama tiga bulan.

Untuk tahun hadapan, CMSA akan melancarkan lapan lagi misi ke Tiangong. Dua misi membabitkan penghantaran modul Wentian (pengembaraan ke syurga) dan Mengtian (bermimpi tentang syurga). Dua modul ini penting kerana ia menempatkan pelbagai eksperimen saintifik dari pelbagai negara.

Menurut Yang Yang, pengarah kerjasama antarabangsa untuk Pusat Kejuruteraan dan Teknologi untuk Kegunaan Angkasa Lepas, Akademi Sains China (CAS) yang berpangkalan di Beijing, ia menempatkan 20 buah rak dengan makmal mini dalam persekitaran tertutup dan bertekanan tinggi. Di bahagian luarnya, terdapat 67 titik sambungan untuk peralatan penyelidikan sama ada ia menghadap ke bumi atau ke langit. Sebuah komputer pusat berkuasa tinggi akan memproses semua data eksperimen sebelum menghantarnya kembali ke bumi.

Salah satu eksperimen yang dijangka berada di Tiangong ialah pengesanan radiasi kosmik tenaga tinggi (HERD). CAS menerusi Institut Fizik Tenaga Tinggi bekerjasama dengan Itali, Switzerland, Sepanyol dan Jerman untuk eksperimen ini dan ia dijangka dimulakan di Tiangong pada 2027. Pengesan partikel akan digunakan untuk mengkaji jirim gelap dan sinaran kosmik serta dijangka memakan kos satu hingga dua bilion yuan.

Begitupun, kerjasama dengan negara-negara asing terutama dari Barat bukan sesuatu yang mudah terima kasih kepada hubungan dingin negara-negara blok itu dengan China. Kesukaran ini yang dihadapi saintis Norway, Tricia Larose apabila eksperimennya dijangka dihantar ke Tiangong pada 2026. Bagaimanapun, sehingga hari ini, Beijing dan Oslo belum memeterai sebarang perjanjian kerjasama sekaligus membenarkan projeknya dimulakan.

Mengikut rancangan, Lacrose, beliau mahu menghantar blob 3D sel usus yang dijangkiti kanser tetapi sihat ke Tiangong. Dengan menghantarnya ke orbit, beliau mahu menguji hipotesis persekitaran bergraviti rendah boleh mengekang pertumbuhan sel kanser. Sekiranya hipotesis ini dapat dibuktikan, ia boleh dijadikan sebagai asas untuk terapi rawatan kanser baru.

Di sebalik kesukaran ini, pengarah UNOOSA Simonetta Di Pippo melihat ia tidak menjejaskan perkembangan sembilan eksperimen yang dipilih mereka dan CMSA. Malah, UNOOSA akan duduk semeja dengan CMSA untuk membincangkan rancangan menghantar lebih banyak eksperimen ke Tiangong pada akhir tahun hadapan.

Begitupun, ada suara-suara sumbang yang tidak setuju dengan kewujudan stesen angkasa lepas dan menganggapnya sebagai satu bentuk pembaziran. Justeru, ada yang cuba mencadangkan ia digantikan dengan misi-misi angkasa lepas tanpa manusia seperti prob dan robot.

Tetapi ia masih tidak dapat menggantikan pemerhatian dan eksperimen yang memerlukan persekitaran mikrograviti di mana ia dikendalikan oleh krew manusia. Dan itu menjadikan stesen angkasa lepas seperti Tiangong lebih penting lebih-lebih lagi dengan ISS kini memasuki tahun-tahun terakhir perkhidmatannya.

Ini kerana stesen ini berperanan sebagai pusat pemerhatian dan kapasiti pemprosesan data jangka panjang serta akses kepada angkasawan untuk menyelenggara dan melakukan eksperimen. Tiangong dijangka beroperasi selama sedekad dan China sudah mempunyai rancangan untuk memaksimumkan kegunaan stesennya.

Ini termasuk melancarkan teleskop angkasa lepas mereka yang dipanggil Xuntian (peninjau syurga) di mana ia akan berlabuh dengan Tiangong untuk mengisi bahan api dan penyelenggaraan. Xuntian dijangka akan mengatasi keupayaan Teleskop Angkasa Lepas Hubble dan berupaya melihat lapangan yang lebih luas dalam alam semesta. Xuntian dijangka dilancarkan ke angkasa lepas pada 2023.

RUJUKAN:

BBC News. (2021). International Space Station facing irreparable failures, Russia warns.

Mallapaty, Smriti. (2021). China’s space station is preparing to host 1,000 scientific experiments. Nature.


Parti Paling Liar Mengikut Catatan Sejarah

1. FESTIVAL MABUK

Berdasarkan kajian arkeologi yang dijalankan di Kuil Mut di Luxor, Mesir, mereka mendapati penduduk pada zaman Mesir purba menganjurkan Festival Mabuk yang diadakan sekali setiap tahun semasa pemerintahan Ratu Hatshepsut. Sambutan ini mempunyai pengaruh keagamaan membabitkan Dewi Sekhmet. Mengikut kepercayaan masyarakat ketika itu, Sekhmet merupakan dewi pahlawan wanita dengan kepala berbentuk singa betina dan mempunyai tubuh manusia. Nafasnya dikatakan membentuk padang pasIr dan bertanggungjawab sebagai pelindung pemerintah Mesir, Firaun.

Dalam mitos ini, Sekhmet dikatakan hampir-hampir memusnahkan umat manusia sebelum minum terlalu banyak arak dan pengsan. Oleh sebab itulah, pesta ini dianjurkan untuk masyarakat bersuka-ria tanpa had. Untuk mengenang semula penyelamatan mereka akibat arak yang diminum Sekhmet, masyarakat Mesir purba akan menghabiskan malam mereka dengan menari, mengadakan hubungan seks kasual dan minum arak sebanyak mungkin sehingga ke tahap mabuk. Pesta ini akan berakhir pada waktu pagi di mana para pengunjung yang masih mabuk akan dikejutkan dengan bunyi gendang.

2. PARTI PEMBUNUH!

Ini bukan rujuk mana-mana parti politik ya tapi merujuk kepada satu insiden dalam satu majlis yang dianjurkan Permaisuri Perancis, Isabeau dari Bavaria. Majlis yang diadakan pada 28 Januari 1393 ini diadakan bagi meraikan perkahwinan salah seorang dayang Isabeau. Tumpuan utama majlis ialah tarian membabitkan Raja Charles VI dan lima bangsawan Perancis. Mereka memakai kostum lelaki liar yang diperbuat daripada linen, flaks dan tali pakal. Baru beberapa minit Charles VI dan bangsawannya menari, datanglah adindanya yang juga Duke dari Orleans, Louis I dalam keadaan mabuk dengan membawa sebuah pelita.

Malangnya apabila Louis I terlalu rapat dengan kumpulan penari, baginda terbakar salah seorang penari yang dipenuhi dengan resin dan ia mula merebak kepada penari-penari lain. Raja Charles VI terselamat selepas ibu saudaranya segera menutup dirinya untuk memadamkan api. Sementara seorang lagi lelaki berjaya memadamkan api dengan terjun ke dalam tangki logam yang mengandungi wain. Bagaimanapun empat lagi penari disambar api dan mati terbakar.

3. MAN HAN QUAN XI

Pesta Man Han Quan Xi atau Pesta Makan Diraja Han Manchu ini sebenarnya boleh dikatakan sambutan ulangtahun kelahiran Maharaja Dinasti Manchu Ke-66, Kangxi tetapi juga peluang menyatupadukan rakyat berbangsa Han dengan pemerintah Manchu. Selama tiga hari, 2,500 tetamu makan 300 hidangan dan kudapan yang lazat dan pelik dalam sesetengah kes seperti tapak kaki beruang, anak harimau kumbang dan otak monyet. Pesta ini berlaku pada kemuncak kemewahan dinasti tersebut dan ia amat popular sehingga diteruskan beberapa kali semasa era pemerintahan Qing. Dan hari ini, sesetengah restoran mewah China menyediakan hidangan-hidangan yang diinspirasikan daripada menu Manchu-Han.

4. ULANGTAHUN KELAHIRAN SHAH IRAN

Pada tahun 1971, Shah Iran, Muhammad Reza Pahlavi mengadakan satu pesta untuk meraikan ulangtahun ke-2,500 penubuhan Empayar Parsi oleh Cyrus Yang Agung. Sambutan meriah ini diadakan di sebalik bayang-bayang bandar tinggalan lama Persepolis. Sebagai sebahagian daripada persiapan, baginda mendirikan khemah oasis yang diperbuat daripada sutera sepanjang 20 batu, membawa masuk makanan dan tukang masak dari Eropah serta mengimport 50,000 ekor burung. 600 tetamu diberi penghormatan menghadiri majlis tersebut. Antara yang hadir ialah Maharaja Ethiopia Haile Selassie, putera dan puteri Monaco serta lebih 60 orang raja dan ketua negara. Antara hidangan dan minuman yang dinikmati mereka ialah burung merak panggang, telur puyuh dan 5,000 botol champagne.

Selain makan, para tetamu turut dihiburkan dengan pertunjukan bunga api, persembahan tarian dan perarakan askar di mana mereka memakai kostum seperti askar-askar hebat dari sejarah Parsi. Sambutan ini seharusnya digunakan untuk menonjolkan kehebatan Shah Iran bukan saja di mata rakyat Iran tetapi juga di mata dunia sehingga ia dijadikan subjek filem propaganda bertajuk Api Parsi. Tetapi sebaliknya ia menjadi petanda akhir hayat dinasti diraja Iran di mana pada akhir dekad itu, Shah Iran digulingkan.

5. PERTANDINGAN PALING REMEH

Apabila Raja Henry VIII dari England dan Raja Francis I dari Perancis mengadakan satu persidangan bersama di satu lembah berhampiran Calais, ia seharusnya menjadi peluang kedua-dua negara untuk buang yang keruh dan ambil yang jernih serta mewujudkan pakatan baru untuk berhadapan dengan ancaman Empayar Turki Uthmaniyyah. Malangnya kedua-dua negara terlibat dalam persaingan yang paling remeh untuk menunjukkan siapa yang lebih handal. Untuk tempoh dua setengah minggu, kedua-dua raja berusaha mengatasi antara satu sama lain dengan penganjuran boros membabitkan minuman, sukan jousting, memanah dan pesta makanan. Pesta makanan ini diadakan dengan menampilkan khemah dan astaka, daging daripada 4,000 jenis anak kambing biri-biri, anak lembu dan lembu jantan serta pancuran yang boleh memancutkan wain.

Tetapi kemuncak untuk semua ini ialah apabila Henry VIII dan Francis I berhadapan dalam satu perlawanan gusti. Francis dikatakan berjaya menjatuhkan Henry ke gelanggang. Walaupun kos penganjuran majlis-majlis ini amat mahal dan dikatakan menghabiskan perbendaharaan negara, ia masih gagal mengeratkan hubungan kedua-dua negara. Malah setahun selepas penganjuran majlis itu, kedua-dua negara sekali lagi berperang apabila Raja Charles V dari Sepanyol mengisytiharkan perang terhadap Francis I. Henry VIII cuba mendamaikan kedua-dua pihak tetapi tidak berhasil sehinggalah Francis ditewaskan dan ditawan oleh Raja Sepanyol itu di Pavia. Sedar situasi ini boleh dicapai setahun sebelumnya, Henry memeterai perjanjian damai dengan Sepanyol melalui Perjanjian More.

6. PARTI TERHEBAT ABAD KE-20!

Selepas bukunya Cold Blood laris di pasaran, penulis terkenal Truman Capote menganjurkan Malam Hitam Putih di Grand Ballroom, Hotel Plaza New York. Majlis diadakan untuk meraikan penerbit Washington Post, Katharine Graham dan mengundang 540 tetamu paling dikenali untuk parti peribadi seperti penyanyi Frank Sinatra, pelakon Lauren Bacall, pelukis Andy Warhol, anggota keluarga berpengaruh Vanderbilt, Rockefeller dan Astor.

Tetamu yang datang perlu memakai topeng menurut Capote dan hanya dibenarkan menanggalkannya sehingga tengah malam. Mereka menghabiskan masa dengan menari dan minum 450 botol champagne Tattinger. Bagaimanapun, majlis Capote hampir berakhir dengan pergaduhan apabila penulis Normal Mailer mencabar bekas penasihat keselamatan negara, McGeorge Bundy berkenaan Perang Vietnam. Tetapi selain daripada itu, ramai tetamu mengingati majlis tersebut sebagai glamor dan berprestij.

7. MAJLIS MERAIKAN ANDREW JACKSON

Majlis angkat sumpah selalunya satu urusan biasa saja tapi dalam kes Andrew Jackson, ia hampir-hampir mengundang bencana. Selepas selesai memberi ucapan, Jackson berangkat ke Rumah Putih untuk berehat. Pada masa sama, Rumah Putih turut menganjurkan sambutan untuk memberi peluang kepada orang ramai bertemu dengan presiden baru mereka. Dan tak berapa lama selepas itu, Rumah Putih dipenuhi dengan orang ramai, ada yang cuba memanjat perabot atau melanggar barangan kaca semata-mata ingin bertemu dengan Jackson. Cubaan staf beliau untuk mengawal orang ramai dengan memberi mereka minuman alkohol memburukkan lagi keadaan. Kekecohan hanya berakhir selepas tab minuman wiski dipindahkan ke laman Rumah Putih. Bagi Jackson pula, untuk mengelak situasi yang tidak diingini, berpindah ke sebuah hotel berhampiran.

SUMBER

Andrews, Evan. (2017). History.com. 8 Parties So Wild They Made It Into History Books. https://www.history.com/news/8-parties-so-wild-they-made-it-into-history-books


Adakah 2020 Merupakan Tahun Paling Buruk Dalam Sejarah?

Pandemik Covid-19 menjadikan tahun 2020-21 sebagai tahun yang amat menguji. Setakat rekod semasa, w.aba.k ini sudah pun menjangkiti lebih 189 juta manusia dengan angka k.orba.nnya mencecah sehingga 4 juta orang.

Bukan sahaja nyawa manusia yang dir.agu.t, ekonomi dunia juga malah ikut terj.eja.s. Dalam tempoh setahun singkat, seramai 114 juta orang telah kehilangan kerja di seluruh dunia dengan Malaysia sendiri mencatatkan jumlah sebanyak 99,696 orang untuk tempoh Mac sehingga November 2020.

Pelbagai industri ikut terjejas. Tahun lepas, industri pelancongan negara mengalami kerugian sebanyak RM100 bilion. Industri pembinaan pula rugi sebanyak RM11.6 bilion (untuk tempoh 18 Mac hingga 4 April 2020). Di peringkat global, untuk sektor pelancongan sahaja kerugiannya mencecah sehingga $4 trillion.

Berhadapan dengan kr.isi.s kesihatan dan kewangan secara sekali gus, keadaan semasa amat menekan. Sampaikan untuk tempoh lima bulan pertama bagi tahun ini sahaja, seramai 468 jiwa telah hilang harapan untuk meneruskan hidup sekali gus menjadikan jumlah keseluruhan kes sejak tahun lalu adalah sebanyak 1,099 kes.

Sebagai perbandingan, menurut laporan Palestinian Centre for Conflict Resolution, di Gaza untuk tempoh Januari-Julai 2020, seramai 30 orang telah men.ama.tkan nyawa sendiri sambil 600 yang lain pernah cuba melakukannya.

Apa yang memilukan, angka-angka ini bukanlah sekadar data statistik yang kaku. Setiap satunya mewakili insan yang ada nama, ada keluarga, dan ada cerita di sebaliknya.

Lagipula, ini baru cerita di Malaysia dan tahun 2020 bukanlah cuma dibintangi oleh w.aba.k Covid-19.

Di Australia, berlaku insiden keb.aka.ran hutan seluas 18.6 juta hektar (hampir menyamai saiz negara Syria). Ia mer.ana.pkan sehingga 5,900 buah bangunan dan meng.orba.nkan sebanyak 434 nyawa (34 orang daripadanya terk.orba.n secara langsung).

Di Indonesia pula, berlaku kejadian banjir kilat dan tanah runtuh pada Januari yang mer.agu.t sehingga 43 nyawa di seluruh Jakarta dan memaksa 400,000 yang lain untuk berpindah. Menurut Badan Nasional Penanggulangan B.enca.na (BNPB), kejadian tersebut cuma mewakili satu dari 2,925 ben.ca.na alam yang melanda negara seberang sepanjang tahun 2020.

Sementara itu di Afrika Timur yang sudah sedia mengalami k.risi.s ketidakjaminan makanan akibat kek.aca.uan politik, kemarau, dan banjir, mereka diuji dengan s.era.ngan belalang juta. Di utara Kenya sahaja, media tempatan melaporkan segerombolan belalang juta meny.era.ng kawasan seluas 2,400 km persegi sekali gus menj.eja.skan hasil tuaian dan memberi kesan pada kesihatan mental penduduk setempat.

Banyak lagi peristiwa lain yang boleh dimuatkan di sini. Namun, memadai rangkuman kecil ini menggambarkan betapa tahun 2020 merupakan tahun yang amat mencabar.

Sepanjang sejarah, memang banyak tempoh sukar yang pernah terlakar.

Contohnya pada abad lepas. Dalam tempoh tiga dekad sahaja, dunia mengharungi berbagai-bagai cerita:

Bermula dengan P.era.ng Dunia Pertama (1914-1918) yang meng.orba.nkan hampir 20 juta manusia dan menc.ede.rakan 20 juta yang lain; disusuli oleh Spanish Flu (1918-1920) yang mer.agu.t sebanyak 50 juta nyawa dari 500 juta yang dijangkiti; kemudian berlaku kr.isi.s kewangan terbesar  iaitu The Great D.epres.sion pada tahun 1929; dan seterusnya P.eran.g Dunia Kedua (1939-1945) yang mer.ampa.s hampir 75 juta nyawa, di mana kebanyakannya adalah orang awam.

Sementara itu di benua Amerika, tahun 1520 menandakan bermulanya ‘hari kia.mat’ buat penduduk asli di sana. Kehadiran penj.aja.h Sepanyol tidak hanya membuatkan mereka ter.usi.r dari tanah sendiri, malahan hampir 90% dari populasi mereka (atau 55 juta orang) l.enya.p akibat peny.aki.t yang dibawa dari Dunia Lama.

Dua ratus tahun sebelum itu, Eropah sendiri kehilangan 2/3 populasinya dalam w.aba.k Black D.e.ath (1347-1350) yang meragut 75-200 juta nyawa termasuk populasi di Asia dan Timur Tengah. Ini tidak termasuk kr.isi.s ekonomi dan keb.ulu.ran yang menyusul. Dahsyatnya penangan w.aba.k ini sampaikan P.era.ng Seratus Tahun (1337-1453) antara England dan Perancis terpaksa dihentikan buat seketika.

Namun, mengimbau kesemua tempoh sukar dalam sejarah ini menimbulkan satu tanda tanya; apakah tahun paling sukar yang pernah ditempuh manusia?

Walaupun memiliki maklumat yang masih terbatas, ilmuwan bersepakat menuding tahun 536 Masehi sebagai tahun paling mencabar (atau tempoh paling mencabar).

Pada tahun tersebut, bumi ‘kehilangan’ matahari selama 24 jam untuk tempoh 18 bulan. Eropah, Timur Tengah, dan Asia – masing-masing kekurangan cahaya matahari yang hanya bersinar seperti bulan, bak kata sejarawan Byzantine bernama Procopius (500-570 M).

Kesuraman ini diakibatkan oleh kabut tebal yang berpunca dari l.etu.san gunung berapi  di Iceland dan Amerika Tengah pada tahun 536 dan 540 M – kedua-duanya dikaitkan sebagai antara punca kejatuhan dua tamadun agung dunia, iaitu Rom dan Maya.

Kabut tebal yang terhasil membuatkan langit tertutup. Ia malah memantulkan sinaran matahari, menjadikan suhu bumi mengalami penyusutan kira-kira 1.5-2.5 darjah Celsius – lantas memulakan dekad paling sejuk dalam tempoh 2,300 tahun.

Di China, sejarawan mencatatkan berlaku penurunan salji walau pada musim panas – menandakan betapa sejuknya cuaca ketika itu.

Keadaan sejuk sebegini mengakibatkan hasil tanaman terj.eja.s baik di Ireland, Scandinavia, Mesopotamia, dan Timur Jauh. Kebuluran lantas menyusul, diiringi oleh keg.awa.tan ekonomi.

Namun setakat ini, tiada data yang merekodkan secara jelas tentang k.asu.alti yang dialami pada tahun 536 Masehi; berapa ramai yang keb.ulu.ran, berapa banyak kerugian, dan sebagainya.

Apapun, suasana ketika itu cukup membuatkan kebanyakan manusia menyangka yang dunia sedang menghadapi hari kia.mat sampaikan Eropah sendiri ketika itu diakui sedang mengalami Zaman Gelap (Dark Age): Langit ditutupi kabut tebal; cahaya matahari suram; salji turun walau musim panas; tanaman terj.eja.s; dan kebu.lu.ran menghinggap.

Pada dekad tersebut juga, berlaku banyak kon.flik politik di serata dunia.

Bermula tahun 535 Masehi, Empayar Byzantine sibuk berp.era.ng dengan Kerajaan Ostrogothic di Itali dalam P.era.ng Gothic 535-554 M. Dalam masa yang sama, mereka juga menangani Empayar Sassanid di sempadan barat (sejak 540 M) yang ketika itu diperintah oleh Khosrau I.

Sementara itu di China, mereka menghadapi Zaman Enam Dinasti (220-589 M) yang seakan-akan mengulangi episod perp.eca.han dan pep.era.ngan pada Zaman Negara-Negara Berp.era.ng (481-221 SM).

Di India pula, Empayar Gupta (320-550 M) meniti tahun-tahun terakhir selepas hampir sekurun dis.era.ng oleh suku Hun.

Bagaikan menyapu garam pada luka, Dunia Lama kemudiannya ditimpakan pula dengan W.aba.k Justinian (541-542 M) yang mer.agu.t kira-kira 30-50 juta manusia (termasuk 25% populasi Byzantine).

Hal ini sekali gus menjadikan tempoh 536-542 M sebagai salah satu tempoh paling mencabar dalam sejarah manusia, kalau bukan yang paling mencabar sebagaimana yang didakwa.

Apapun sebagai kesimpulan, tempoh yang sukar boleh datang dan pergi. Datangnya menghimpit dan perginya nanti akan diabadikan dalam sejarah. Apa yang kita lalui pada hari ini, nanti akan diingati oleh generasi kemudian hari. Ia akan dibaca, diratib, dan diambil ibrah sebagaimana kita pada hari ini mengulit sejarah.

Dua tahun kebelakangan ini mungkin antara tempoh yang terburuk dalam sejarah manusia, dan tentunya paling buruk dalam kehidupan kita.

Namun apa yang lebih penting dan perlu sentiasa diingati adalah, tempat terburuk yang kita boleh duduki ialah ruang dalam kepala kita sendiri. Jadi, hulurkan tangan. Suarakan keperluan.  Kesusahan takkan selamanya berkekalan.

RUJUKAN

Bressan, David. (16 November 2018). The Elusive Volcanic Eruptions That Plunged Europe into the Dark Ages. Forbes.

Hurt, Avery. (7 December 2020). The Worst Year in History: Is 2020 a Contender? Discover Magazine.

Idris, Rohaniza, Muzamir, Muhammad Yusri. (3 December 2020). 99,696 pekerja diberhentikan akibat COVID-19. Berita Harian Online.

Imran, Yousra Samir. (29 July 2020). Desperate and trapped, Gaza’s youth turn to suicide. The New Arab.

Liputan 6. (29 December 2020). BNPB: 2,925 Bencana Alam Terjadi Di Indonesia Pada 2020, 370 Jiwa Melayang.

Mark, Joshua J. (20 September 2019). Belisarius. World History Encyclopedia.

Nawawi, Muhaamad Hafis. (22 September 2020). Kerugian industri pembinaan turun RM6.9 bilion. Harian Metro.

Njagi, David. (7 August 2020). East Africa is seeing its worst swarms of locusts in many decades. How can these ravenous pests be stopped? BBC.

Razali, Safeek Affendy. (1 July 2021). 1,099 bunuh diri sejak 2020 hingga Mei 2021. Berita Harian Online.

RC, Dola. (30 October 2015). Gupta Empire. World History Encyclopedia

Richter, Felix. (4 February 2021). COVID-19 has caused a huge amount of lost working hours. World Economic Forum.

Roslan, Suraya. (14 December 2020). Industri pelancongan negara dijangka rugi RM100 bilion. Berita Harian Online.

Specktor, Brandon. (21 November 2018). 536 was a Garbage Year for Mankind (So Give 2018 a Break). Live Science.

UNCTAD. (30 June 2021). Global economy could lose over $4 trillion due to COVID-19 impact on tourism.

Writes, Sal. (31 December 2020). 2020 vs 536 AD – Comparing Two of the Worst Years in Human History. Medium.


Berbahaya Ke Semut Bersayap?

Boleh dikatakan hampir semua orang takutkan serangga yang terbang. Salah satu daripada serangga tersebut adalah lipas. Sehingga wujud ungkapan “Bila dia duduk diam dia lipas, bila dia terbang, jadi oink oink.”

Tetapi untuk artikel kali ini, lipas bukanlah subjek yang akan diceritakan. Artikel kali ini adalah tentang… semut. Ya, tentang semut yang terbang. Bayangkan terdapat ratusan, malahan ribuan semut yang sedang terbang di dalam kediaman anda?

Introduksi

Semut yang memiliki sayap dan terbang ini, bukanlah hasil daripada mutasi genetik, terdapat sebab mengapa semut yang bersayap ini wujud. Semut yang bersayap atau “alates”, (*sebut ey-leyt*) sebuah terma yang diberi oleh pakar entomologi (pakar serangga), merupakan semut yang matang secara seksual di dalam sesebuah koloni semut.

Alates ini lah yang bertanggungjawab memastikan kemandirian spesies nya. Alates ini dihasilkan oleh ratu semut dan diberikan makanan oleh semut pekerja. (Boleh dikatakan alates ini “pangkat” dia tinggi sedikit berbanding semut pekerja dan semut tentera). Alates yang belum matang akan tinggal di dalam koloni, sehingga tiba masa yang sesuai ia akan keluar dari sarang untuk meluaskan serta mengembangkan koloni spesiesnya.

Semut bersayap (alates) jantan dan betina ini keluar dari sarang untuk satu tujuan sahaja, iaitu untuk membiak. Penerbangan alates ketika keluar daripada sarangnya dikenali sebagai “nuptial flights” atau “dispersal” yang bermaksud penyebaran.

Adakalanya mereka akan berkelompok bersama-sama menghasilkan formasi yang dikenali sebagai “swarming”. Formasi ini membantu dalam mempertahankan diri daripada pemangsa, (“Strength in numbers”).

Namun begitu, seperti nasib ikan sardin di laut yang berkelompok untuk mempertahankan diri, alates atau semut bersayap ini adakalanya akan dimakan oleh burung-burung dan haiwan lain. Seakan-akan acara bufet di udara.

Masa Yang Sesuai.

Kebiasaannya, alates dari koloni yang berbeza-beza ini, akan berkelompok pada masa yang sama. Ini adalah kerana kondisi-kondisi yang sesuai perlu terjadi sebagai isyarat kepada alates untuk keluar dari sarangnya. Kondisinya adalah seperti berikut;

– Keadaan cahaya matahari yang terang.
– Keadaan angin yang tidak terlalu kuat.
– Kelembapan udara tinggi.
– Suhu yang panas.
– Selepas 3-5 hari berlakunya hujan.

Kondisi-kondisi ini kebiasaannya terjadi pada masa penghujung musim bunga dan permulaan musim panas. Oleh itu, alates atau semut bersayap ini dapat diperhatikan dengan banyak pada tempoh masa tersebut.

Seterusnya, alates jantan dan betina dari setiap koloni akan memilih masa yang serentak atau berdekatan diantara satu sama lain. Ini untuk meningkatkan peluang kebarangkalian untuk menemui pasangan dan berjaya dalam pembiakannya seterusnya menghasilkan bakal “Ratu Semut” yang baru.

Alates-alates ini kemudian akan berhimpun untuk mengawan (seakan orgy serangga), sama ada di sekeliling pokok, semak samun, struktur menara atau mana-mana bangunan yang besar dan tinggi.

Adakah alates ini berbahaya kepada manusia?

Kumpulan semut alates yang besar ini sudah tentunya akan tampak menakutkan. Seolah-olah seperti sumpahan Imhotep yang mengeluarkan kumpulan besar belalang juta dalam filem The Mummy lakonan Brendan Fraser dan Rachel Weisz.

Namun begitu, alates ini tujuannya hanya satu iaitu untuk membiak. Selagi anda berada jauh daripadanya, ia tidak akan membawa mudarat. Selain itu, jika semut bersayap atau alates ini datangnya dari spesies semut yang tidak menggigit, ia tidak akan menggigit anda. Tetapi, jika spesies semut bersayap atau alates ini adalah dari spesies semut yang menggigit seperti semut api, sudah tentu ia akan menggigit apabila diganggu.

Oleh itu, selagi anda tidak berlari kedalam kumpulan-kumpulan alates yang terbang ini, anda tidak akan di apa-apa kan.

Lepas mengawan depa buat apa?

Sejurus selepas mengawan, majoriti daripada semut bersayap atau alates jantan itu tadi akan mati, seakan menandakan bahawa ia telah menyempurnakan tujuan hidupnya. Manakala alates betina yang telah disenyawakan akan terus terbang mencari tapak yang “berkenan di hati” untuk dijadikan sarang, permulaan kepada koloni baru.

Setiap spesies semut mempunyai tapak-tapak “kegemaran” yang tersendiri. Ada spesies yang menjadikan kayu mereput sebagai sarangnya, ada spesies yang gemar berada di celahan batu.

Setelah menjumpai tapak bagi membangunkan koloninya sendiri, alates betina tersebut akan mematahkan sayapnya sendiri dan tidak akan terbang lagi.

Ratu semut yang baru sahaja “ditabalkan”, akan memulakan kerja-kerja membina sebuah koloni baru. Seterusnya, otot sayap yang tidak digunakan lagi itu, akan dijadikan sumber nutrisi bagi ratu semut. Oleh kerana ratu semut tidak akan berganjak dari tempat bertelur.

Walaubagaimanapun, bukan semua ratu berjaya memulakan koloni yang baru. Terdapat pelbagai faktor yang memainkan peranan antaranya adalah lokasi, genetik, ketiadaan pemangsa serta cuaca yang sesuai.

Sebagai penutup, saya kenalkan anda untuk bagaimana mengenali semut bersayap @ alates dengan anai-anai bersayap @ kelkatu.

Terdapat beberapa ciri-ciri yang boleh dikenalpasti menjadi perbezaan kepada semut bersayap dan anai-anai bersayap dan ia adalah seperti berikut:

– Antenna / Sesungut.
Antenna atau sesungut semut bersayap mempunyai lekukan atau bengkok, manakala antenna atau sesungut anai-anai berbentuk lurus.

– Segmen pinggang
Segmen pinggang bagi semut bersayap mempunyai lengkung seakan-akan dipakaikan korset, manakala segmen pinggang anai-anai lurus dan gemuk berisi.

– Sayap
Semut bersayap atau alates mempunyai 2 pasang sayap yang berlainan saiz. Manakala anai-anai bersayap mempunyai 2 pasang sayap, tetapi mempunyai saiz sama kedua-duanya.

Rujukan:

Are Ants With Wings Dangerous: Flying Ants 101. Retrieved from: https://www.terminix.com/pest-control/ants/types/flying-ant/

Why Ants Have Wings Only Sometimes During the Year. Retrieved from:https://www.thespruce.com/why-do-ants-have-wings-2656364